sagorsarker/bangla-wikipedia huggingface dataset:
ইশকজাদে

ইশকজাদে () হলো ২০১২ সালে মুক্তিপ্রাপ্ত একটি ভারতীয় প্রণয়ধর্মী চলচ্চিত্র। ছবিটি পরিচালনা করেন হাবিব ফয়সল। যশ রাজ ফিল্মসের অধীনে ছবিটি প্রযোজনা করেন আদিত্য চোপড়া। ছবির মুখ্য ভূমিকায় অভিনয় করেন অর্জুন কাপুর ও পরিণীতি চোপড়া। ছবিটি উভয়েরই প্রথম ছবি। ছবির প্রথম অফিসিয়াল ট্রেলার মুক্তি পায় ২০১২ সালের ১৫ মার্চ। ছবিটি মুক্তি পেয়েছিল ২০১২ সালের ১১ মে। ছবিটি সমালোচকদের প্রশংসা অর্জন করেন এবং সারা বিশ্বে বাণিজ্যিক সাফল্যও অর্জন করতে সক্ষম হয়।
ছবিটির নামকরণ করা হয়েছে হিন্দি ভাষায় প্রচলিত "জাদে" (ফারসি প্রভাবিত হিন্দি/উর্দু শব্দ, যার অর্থ "পুত্র") অণুসর্গযুক্ত অশ্লীল শব্দগুলির আদলে। নামের প্রথম অংশ "অশক" হল "ইশ্‌ক" (অর্থাৎ, প্রেম) শব্দের অশ্লীল উচ্চারণ। সেই অর্থে "ইশকজাদে" নামের আক্ষরিক অর্থ "প্রেমের সন্তান"।
য়োন-তান-র্গ্যা-ম্ত্শো (চতুর্থ দলাই লামা)

য়োন-তান-র্গ্যা-ম্ত্শো (), (১৫৮৯-১৬১৬) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের চতুর্থ দলাই লামা ছিলেন। তিনি তিব্বতের ইতিহাসে একমাত্র দলাই লামা যিনি ছিলেন জাতিতে মঙ্গোলীয়।
১৫৮৮ খ্রিষ্টাব্দে মঙ্গোলিয়ায় তৃতীয় দলাই লামা ব্সোদ-নাম্স-র্গ্যা-ম্ত্শো মৃত্যুবরণ করলে তার পৃষ্ঠপোষক তুমেত মঙ্গোল নেতারা তাদের জাতি থেকে পরবর্তী দলাই লামা নির্বাচনে সচেষ্ট হন। ১৫৮৯ খ্রিষ্টাব্দে তুমেত মঙ্গোল নেতা আলতান খানের উত্তরাধিকারী সেংগে দুরুরেং খানের পুত্র সুম্বুর সেচেন চুগুকুরের পুত্র জন্মগ্রহণ করেন। দ্গা'-ল্দান বৌদ্ধবিহারের পঞ্চবিংশ দ্গা'-ল্দান-খ্রি-পা দ্পাল-'ব্যোর-র্গ্যা-ম্ত্শো তার নামকরণ করেন য়োন-তান-র্গ্যা-ম্ত্শো। দ্রেপুং বৌদ্ধবিহার থেকে এক প্রতিনিধিদল মঙ্গোলিয়ার কোকেকিওটো নামক স্থানে যাত্রা করে পরবর্তী দলাই লামা হিসেবে তাকে চিহ্নিত করেন।
দশ বছর বয়স পর্যন্ত দলাই লামা কোকেকিওটো নগরে আলতান খান নির্মিত এরদেনিজু মন্দিরে প্রধান হিসেবে অধিষ্ঠিত থাকেন। ১৫৯৯ খ্রিষ্টাব্দে তিনি তার পিতা, এক হাজার মঙ্গোল অশ্বারোহী ও তিব্বতী আধিকারিকদের সঙ্গে তিব্বতের উদ্দেশ্যে যাত্রা করেন এবং বিভিন্ন বৌদ্ধবিহার দর্শন করে ১৬০৩ খ্রিষ্টাব্দে লাসা পৌঁছন। লাসা শহরে দ্গা'-ল্দান বৌদ্ধবিহারের সপ্তবিংশ দ্গা'-ল্দান-খ্রি-পা সাংস-র্গ্যাস-রিন-ছেন তাকে চতুর্থ দলাই লামা হিসেবে অভিষিক্ত করেন। তিনি দ্রেপুং বৌদ্ধবিহারে শিক্ষাগ্রহণ শুরু করেন এবং সেখানে চতুর্থ পাঞ্চেন লামা ব্লো-ব্জাং-ছোস-ক্যি-র্গ্যাল-ম্ত্শান তাকে দীক্ষা দেন। পরবর্তীকালে তিনি দ্রেপুং ও সেরা বৌদ্ধবিহারের প্রধান লামা হিসেবে মনোনীত হন।
চতুর্থ দলাই লামা তিব্বত পৌঁছনোর কিছু সময় পর থেকে দ্গে-লুগ্স বৌদ্ধধর্মসম্প্রদায়ের সঙ্গে কার্মা-ব্কা'-ব্র্গ্যুদ ধর্মসম্প্রদায়ের বিরোধ শুরু হয়। কার্মা-ব্কা'-ব্র্গ্যুদ ধর্মসম্প্রদায়ের পৃষ্ঠপোষক হিসেবে গ্ত্সাং-পা রাজবংশের চতুর্থ রাজা ব্স্তান-স্রুং-দ্বাং-পো ও পঞ্চম রাজা ফুন-ত্শোগ্স-র্নাম-র্গ্যাল বারেবারে লাসা আক্রমণ করেন এবং ১৬১৪ খ্রিষ্টাব্দে য়োন-তান-র্গ্যা-ম্ত্শো দ্রেপুং বৌদ্ধবিহার থেকে পালিয়ে যেতে বাধ্য হন। ১৬১৬ খ্রিষ্টাব্দের শেষে চতুর্থ দলাই লামার অস্বাভাবিক মৃত্যু ঘটে। মাত্র ২৭ বছর বয়সে।
কিশোর পারেখ

কিশোর পারেখ (১৯৩০-১৯৮২) একজন ভারতীয় চিত্রগ্রাহক ছিলেন। তিনি ১৯৭১ সালে বাংলাদেশের মুক্তিযুদ্ধের চিত্রধারণের জন্য বিখ্যাত। মুক্তিযুদ্ধে যেসব বিদেশি সাংবাদিক ছবি তুলেছেন এদের মধ্যে তিনি ছিলেন ব্যতিক্রম কারণ তিনি কোন অ্যাসাইনমেন্ট ছাড়াই স্বেচ্ছায় বাংলাদেশে এসে মুক্তিযুদ্ধের ছবি তুলেছিলেন। মাত্র ৮ দিনে তার তোলা ৬৭টি ছবি মুক্তিযুদ্ধের এক অসামান্য দলিল হয়ে আছে।
কিশোর পারেখের জন্ম ১৯৩০ সালে, ভারতে । ১৯৫৬ সালে ২৬ বছরের কিশোর যুক্তরাষ্ট্রের সাউদার্ন ক্যালিফোর্নিয়া বিশ্ববিদ্যালয় থেকে চলচ্চিত্র, তথ্যচিত্র ও স্থিরচিত্রের ওপর ডিগ্রী নেন।
১৯৬১ সালে মাতৃভূমিতে ফিরে এসে তিনি চেষ্টা করেন তার মেধা বম্বের চলচ্চিত্র জগতে কাজে লাগাতে। কিন্তু তিনি বম্বের ফিল্ম ইন্ডাস্ট্রিতে কোন চাকরি খুঁজে পেতে ব্যর্থ হন। এসময় ভারতের প্রভাবশালী বিড়লা পরিবার কিশোরের মেধা দেখে তাকে কাজের সুযোগ করে দেখেন। কিশোর যোগ দেন তাদের পত্রিকা দি হিন্দুস্তান টাইমসের চিফ ফটোগ্রাফার হিসেবে। এর পর ছয় বছর কিশোর কাজ করেন ফটো জার্নালিস্ট হিসেবে। বিহারের দুর্ভিক্ষ কভার করতে গিয়ে তিনি তার মেধার পূর্নাঙ্গ প্রতিফলন ঘটান। ১৯৬৭ সালের পর কিশোর পারেখ ফটো জার্নালিজম ছেড়ে দিয়ে সিঙ্গাপুর ও হংকং গিয়ে দি এশিয়া ম্যাগাজিনে যোগ দেন। এরপর তিনি দি প্যাসিফিক ম্যাগাজিন লিমিটেডে ছবি সম্পাদক হিসেবে কাজ করেন।
বাংলাদেশের মুক্তিযুদ্ধের সময়ে কিশোর যখন ভ্রমণ এবং ফ্যাশন ফটোগ্রাফিতে ব্যস্ত, তখন হঠাৎ পূর্ব পাকিস্তানে চলে আসার সিদ্ধান্ত নেন। দ্রুত ৪০ রোল ফিল্ম যোগাড় করে তিনি ভারতে চলে আসেন। ৮ই ডিসেম্বর থেকে ১৬ই ডিসেম্বর তারিখ পর্যন্ত কিশোর ছিলেন পূর্ব পাকিস্তানে। এই সময় তিনি বাংলাদেশের মুক্তিযুদ্ধের ৬৭টি ছবি তোলেন। এই ছবিগুলিকে অলম্বন করে পরে তিনি নামে একটি ফটোগ্রাফি বই প্রকাশ করেন। ভারত সরকার তার ছবি দেখে ২০ হাজার কপির অর্ডার দেন।
তার স্ত্রী "সরোজ পারেখ" তার স্মৃতিতে উল্লেখ করেছেন:
" ১৯৬৭ সালে হিন্দুস্তান টাইমসের চাকরি পরিত্যাগ করার পর স্বপরিবারে হংকং চলে আসেন এবং মুক্তিযুদ্ধকালীন সময়ে তারা হংকং এ অবস্থান করছিলেন। তিনি সমুদ্র সৈকতে ছবি আকতে পছন্দ করতেন। উপমহাদেশ যখন অগ্নিবলয়ে এবং যুদ্ধ কবলিত, এমতবস্থায় বিবেকের তাড়নায় সিদ্ধান্ত নিলেন ভারত হয়ে বাংলাদেশে যেয়ে পুরো যুদ্ধটাকে ছবির মাধ্যমে কভার করা। ঢাকায় অবস্থানকালীন সময় তার পক্ষে একজন সিভিলিয়ান হয়ে সরাসরি যুদ্ধ ক্ষেত্রের ছবি তোলা খুব কঠিন ব্যাপার ছিল। তাই তিনি পাকিস্তান আর্মির পোশাক যোগার করে ঐতিহাসিক কাজগুলো সাহসিকতার সাথে সম্পন্ন করেছিলেন। এর জন্য তিনি ভারতীয় সেনাবাহিনীর হাতে ধরাও পড়েন। পড়ে অবশ্য বোঝাতে সক্ষম হন, তিনি ভারতীয় নাগরিক এবং ফটো সাংবাদিক। কোনো চাকুরিগত বাধ্যবাধকতা নয়, আর্থিক কোনো লাভ নয়, স্রেফ একটি যুদ্ধকে ইতিহাসের অংশ করে রাখার জন্যেই চলে আসেন যুদ্ধ আক্রান্ত এ দেশে।"
মুক্তিযুদ্ধের পর কিশোর ফিরে যান কমার্শিয়াল ফটোগ্রফির পেশায়। ১৯৮২ সালে মাত্র ৫২ বছর বয়সে হিমালয় পবর্তে ছবি তোলার সময় হৃদযন্ত্রের ক্রিয়া বন্ধ হয়ে এই শিল্পী মৃত্যুবরণ করেন।
যশ রাজ ফিল্মস

যশ রাজ ফিল্মস হল ভারতের একটি প্রমোদ কোম্পানি, যা প্রতিষ্ঠিত করেছিলেন যশ চোপড়া। যিনি হলেন একজন ভারতীয় সিনেমার পরিচালক এবং প্রযোজক। তার পুত্র আদিত্য চোপড়াও প্রযোজক হয়েছেন এই যশ রাজ ফিল্মসের অধীনে। তিনিও বিভিন্ন ধরনের সিনেমা প্রযোজনা করেছেন।
১৯৭০ সালে, যশ রাজ চোপড়া ভারতীয় চলচ্চিত্র শিল্পের একজন অভিজ্ঞ পরিচালক ও প্রযোজক হিসেবে ওয়াইআরএফ প্রতিষ্ঠা করেন।
২০০৫ সালে, চোপড়া মুম্বাইয়ে ওয়াইআরএফ স্টুডিওস নির্মাণ করেন। ২০০৬ সালে, এই স্টুডিওতে প্রথম শুটিং করা হয় রোমান্টিক থ্রিলার "ফানা"। এরপর থেকে, বেশ কয়েকটি জনপ্রিয় চলচ্চিত্র এখানে চিত্রায়িত হয়েছে, যার মধ্যে রয়েছে "কভি আলবিদা না কেহনা" (২০০৬), "পার্টনার" (২০০৭), (২০০৭), "দোস্তানা" (২০০৮), "ওয়ান্টেড" (২০০৯), "থ্রি ইডিয়টস" (২০০৯), "দাবাং" (২০১০), "বডিগার্ড" (২০১১), "রা.ওয়ান" (২০১১), "অগ্নিপথ" (২০১২), "চেন্নাই এক্সপ্রেস" (২০১৩), "জয় হো" (২০১৪), এবং "পিকে" (২০১৪)।
ওয়াইআরএফ স্টুডিওস ছয়তলা বিশিষ্ট এবং ২০ একর জায়গাজুড়ে বিস্তৃত। এটি অন্যান্য চলচ্চিত্র ও টেলিভিশন প্রযোজনার জন্যও ভাড়া দেওয়া হয়, যার মধ্যে রয়েছে "১০ কা দম" এবং "কৌন বনেগা ক্রোড়পতি" সনি এন্টারটেইনমেন্ট টেলিভিশনের জন্য, পাশাপাশি "কেয়া আপ পাঁচভি পাশ সে তেজ হ্যায়?", "কফি উইথ করণ", এবং "সত্যমেব জয়তে" স্টার ইন্ডিয়ার জন্য।
ওয়াইআরএফ ভারতীয় স্বতন্ত্র চলচ্চিত্র এবং সমান্তরাল চলচ্চিত্র পরিবেশনায় যুক্ত ছিল, যার মধ্যে রয়েছে "গডমাদার" (১৯৯৯), "জুবেইদা" (২০০১), "মকবুল" (২০০৪), "" (২০০৪), "মাই ব্রাদার নিখিল" (২০০৫), "" (২০০৫), এবং "ম্যায়নে গান্ধী কো নহি মারা" (২০০৫)। ওয়াইআরএফ ডিস্ট্রিবিউটররা আরও কিছু জনপ্রিয় চলচ্চিত্র মুক্তি দিয়েছে, যেমন "কুছ কুছ হোতা হ্যায়" (১৯৯৮), "কহো না... পেয়ার হ্যায়" (২০০০), "কভি খুশি কভি গম..." (২০০১), "কই... মিল গয়া" (২০০৩), "কাল হো না হো" (২০০৩), "ব্ল্যাক" (২০০৫), "কৃষ" (২০০৬), এবং "কভি আলবিদা না কেহনা" (২০০৬)।
২০১৩ সালে, ওয়াইআরএফ তাদের চলচ্চিত্র "ধুম ৩"-এর স্যাটেলাইট স্বত্ব টাকায় সনি এন্টারটেইনমেন্ট টেলিভিশনের কাছে বিক্রি করে।
ওয়াইআরএফ সংগীত জগতে বিশেষ প্রভাব ফেলেছিল "ডর" (১৯৯৩), "দিলওয়ালে দুলহানিয়া লে জায়েঙ্গে" (১৯৯৫), এবং "দিল তো পাগল হ্যায়" (১৯৯৭) এর মাধ্যমে। ২০০৪ সালে, সংস্থাটি নিজেদের স্বাধীন সংগীত পরিবেশনা প্রতিষ্ঠান "ওয়াইআরএফ মিউজিক" চালু করে। তাদের প্রথম বিতরণকৃত সাউন্ডট্র্যাক ছিল সুপারহিট মহাকাব্যিক প্রেমের কাহিনী "বীর-জারা"।
ওয়াইআরএফ মিউজিক নতুন প্রতিভাবান সংগীত পরিচালকদের সমর্থন করেছে, যার মধ্যে রয়েছেন জতিন–ললিত ("দিলওয়ালে দুলহানিয়া লে জায়েঙ্গে"), অনু মালিক ("দম লাগা কে হাইশা"), শঙ্কর–এহসান–লয় ("বন্টি অউর বাবলি"), প্রিতম ("ধুম"), বিশাল–শেখর ("সালাম নমস্তে"), সালিম–সুলাইমান ("রব নে বনা দি জোড়ি"), অমিত ত্রিবেদী ("ইশকজাদে"), রাম সম্পথ ("লভ কা দ্য এন্ড"), সাজিদ–ওয়াজিদ ("দাওয়াত-এ-ইশক"), সোহেল সেন ("মেরে ব্রাদার কি দুলহান"), রঘু দীক্ষিত ("মুঝসে ফ্রেন্ডশিপ করোগে"), সচিন–জিগার ("শুদ্ধ দেশি রোমান্স"), মিঠুন ("শমশেরা"), জাসলিন রয়্যাল ("হিচকি"), এবং অমর্ত্য রহুত ("ঔরঙ্গজেব")।
রিচার্ড অ্যাক্সেল

রিচার্ড অ্যাক্সেল একজন অণুজীববিজ্ঞানী যিনি ঘ্রাণ তন্ত্রের উপর কাজের জন্য ২০০৪ সালে চিকিৎসাবিজ্ঞানে নোবেল পুরস্কার লাভ করেন।
অ্যাক্সেল ১৯৪৬ সালের ২ জুলাই নিউ ইয়র্ক সিটিতে জন্মগ্রহণ করেন। তিনি ১৯৬৭ সালে কলাম্বিয়া ইউনিভার্সিটি থেকে এবি এবং ১৯৭০ সালে জনস হপকিন্স বিশ্ববিদ্যালয় থেকে এমডি ডিগ্রি অর্জন করেন। তিনি ঐ বছর কলাম্বিয়া ইউনিভার্সিটি তে ফিরে আসেন এবং ১৯৭৮ সালে পূর্ণ অধ্যাপক হন।
আদিত্য চোপড়া

আদিত্য চোপড়া একজন ভারতীয় পরিচালক, চিত্রনাট্যকার, পরিবেশক এবং প্রযোজক। তিনি তিনবার ভারতের জাতীয় চলচ্চিত্র পুরস্কার বিজয়ী হন। পরিচালক হিসেবে তার কাজের মধ্যে উল্লেখযোগ্য চলচ্চিত্রগুলি হলো দিলওয়ালে দুলহানিয়া লে যায়েঙ্গে (১৯৯৫), মোহব্বতেঁ (২০০০), রব নে বানা দি জোড়ি (২০০৮)।
এছাড়াও তিনি ৪৫ বছরের পুরনো যশ রাজ ফিল্মসের বর্তমান সভাপতি। আদিত্য চোপড়া লিখেছেন এবং প্রযোজনা করেছেন একাধিক নাম করা হিট সিনেমা। যাদের মধ্যে উল্লেখযোগ্য গুলো হল বীর-জারা (২০০৪), হম তুম (২০০৪), বান্টি অউর বাবলি (২০০৫), ফানা (২০০৬), বচনা অ্যায় হাসিনো (২০০৮), নিউ ইয়র্ক (২০০৯), ব্যান্ড বাজা বারাত (২০১০), ইশাকজাদে (২০১২), এক থা টাইগার (২০১২), জব তক হ্যায় জান (২০১২), শুদ্ধ দেশী রোমান্স (২০১৩), ধুম ত্রয়ী (২০০৪, ২০০৬ এবং ২০১৩) এবং গুণ্ডে (২০১৪)।
২০১১–১২ উয়েফা চ্যাম্পিয়নস লিগ নকআউট পর্ব

২০১১–১২ উয়েফা চ্যাম্পিয়নস লিগ নকআউট পর্ব শুরু হয়েছিল ২০১২ সালের ১৪ই ফেব্রুয়ারি এবং এটা শেষ হয়েছিল ২০১২ সালের ১৯শে মে তারিখে, ফাইনালের মাধ্যমে জার্মানির মিউনিখে অ্যালিয়ানজ এরিনা মাঠে।
সমস্ত উয়েফা সদর দপ্তর, নিওঁ, সুইজারল্যান্ডে অনুষ্ঠিত স্বপক্ষে।
অ্যাশলি ইয়াং

অ্যাশলি সিমন ইয়াং (, ; জন্ম ৯ জুলাই ১৯৮৫) একজন ইংরেজ ফুটবলার ইংলিশ ক্লাব ম্যানচেস্টার ইউনাইটেড এবং ইংল্যান্ড জাতীয় দলে উইঙ্গার হিসেবে খেলেন। হার্টফোর্ডশায়ারে জন্মানো ও বেড়ে ওঠা ইয়াং এর বাবা ছিলেন জ্যামাইকা থেকে। ইয়াং ২০০৩ সালে ম্যানেজার রে লিউইঙ্গটনের অধীনে ওয়াটফোর্ড এফসিতে তার ক্যারিয়ার শুরু করেন। ২০০৪-০৫ মৌসুম নাগাদ তিনি দলে নিয়মিত মুখ হয়ে ওঠেন এবং দলকে প্রিমিয়ার লিগে উন্নীত করতে গুরুত্বপূর্ণ ভূমিকা রাখেন। ইয়াং প্রিমিয়ার লিগে তার ভালো খেলার ধারা অব্যাহত রাখেন এবং ২০০৭ সালের জানুয়ারি মাসে £৯.৬৫ মিলিয়ন ট্রান্সফার ফির বিনিময়ে অ্যাস্টন ভিলায় চলে আসেন। শীঘ্রই ইয়াং দলে তার জায়গা মজবুত করেন এবং অ্যাস্টন ভিলার হয়ে ১৯০ খেলায় ৩৮ গোল করেন। ২৩ জুন ২০১১ সালে ইয়াং অপ্রকাশিত পরিমাণ অর্থের বিনিময়ে ম্যানচেস্টার ইউনাইটেডে চলে আসেন।
"২৫ ফেব্রুয়ারি ২০১৪ পর্যন্ত সঠিক"
"১০ সেপ্টেম্বর ২০১৩ পর্যন্ত সঠিক"
শেন বন্ড

শেন এডওয়ার্ড বন্ড (; জন্ম: ৭ জুন, ১৯৭৫) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডের সাবেক ক্রিকেটার। টেস্ট, একদিনের আন্তর্জাতিক ও টুয়েন্টি২০ আন্তর্জাতিকে নিউজিল্যান্ড ক্রিকেট দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলিং করতেন। বিখ্যাত ফাস্ট বোলার স্যার রিচার্ড হ্যাডলি’র পর তাকে নিউজিল্যান্ডের সেরা ফাস্ট বোলাররূপে বিবেচনা করা হয়। ঘরোয়া ক্রিকেটে ক্যান্টারবারি দলের হয়ে খেলেছেন। ইংল্যান্ডের কাউন্টি ক্রিকেটে ওয়ারউইকশায়ারের দলে খেলেন। এছাড়াও, নিউজিল্যান্ড ক্রিকেট দলে বোলিং কোচের দায়িত্ব পালন করেছেন শেন বন্ড।
২০০৩ সালের ক্রিকেট বিশ্বকাপে ভারত ক্রিকেট দলের বিপক্ষে তিনি ১৫৬.৪ কি.মি/ঘ গতিতে বোলিং করে দ্রুততম বোলিংয়ের রেকর্ড গড়েন। বন্ডের খেলোয়াড়ী জীবনে আঘাতপ্রাপ্তি সাধারণ ঘটনা ছিল। ২০০৪ সালে পুনরায় আঘাত থেকে রক্ষার্থে অস্ত্রোপচার করেন। কিন্তু এটি আংশিকভাবে সফলকাম হয়। সাম্প্রতিক বছরগুলোয় পিঠের সমস্যা, হাঁটুর আঘাত, তলপেটের যন্ত্রণায় ভুগেছেন। এধরনের সমস্যার সাথে পুরোপুরি পেশাদার ক্রিকেট জীবনে দেরীতে প্রবেশের ফলে আন্তর্জাতিক ও ঘরোয়া - উভয় ক্ষেত্রেই তার অংশগ্রহণ সীমিত ছিল। ২০০১-০২ মৌসুমে টেস্ট ক্রিকেটে অভিষিক্ত হন। কিন্তু নিউজিল্যান্ড দলের পক্ষে মাত্র ১৮টি টেস্টে অংশগ্রহণ করতে পেরেছেন। টেস্ট ক্রিকেটের ইতিহাসে জর্জ লোহম্যানের পর তিনি সর্বকালের সেরা স্ট্রাইক রেট বোলিংয়ে দ্বিতীয় স্থানে অবস্থান করছেন। অবশেষে মাত্র ৩৪ বছর বয়সে ডিসেম্বর, ২০০৯ সালে টেস্ট ক্রিকেট থেকে অবসর গ্রহণ করতে বাধ্য হন শেন বন্ড। ক্রিকইনফোর ব্রাইডন কভারডেল তাকে নিউজিল্যান্ডের সেরা ফাস্ট বোলাররূপে আখ্যায়িত করেন।
মার্চ, ২০০৮ সালে ইন্ডিয়ান ক্রিকেট লীগে দিল্লি জায়েন্টস দলে অংশগ্রহণের প্রেক্ষাপটে তাকে আন্তর্জাতিক ক্রিকেট থেকে ১৮ মাসের নিষেধাজ্ঞা প্রদান করা হয়। জানুয়ারি, ২০০৮ সালে নিউজিল্যান্ড ক্রিকেট বোর্ড তার সাথে চুক্তি স্থগিত করে। জুন, ২০০৯ সালে বিদ্রোহী প্রতিযোগিতা থেকে নিজ নাম প্রত্যাহার করায় তাকে পুনরায় জাতীয় দলে অংশগ্রহণের সুযোগ দেয়া হয়। জানুয়ারি, ২০১০ সালে আইপিএলের ৩য় মৌসুমে কলকাতা নাইট রাইডার্স দলের সাথে চুক্তিতে উপনীত হন। ১৩ মে, ২০১০ তারিখে সকল স্তরের ক্রিকেট থেকে অবসর গ্রহণ করায় তিনি আইপিএলের চতুর্থ আসরে অংশগ্রহণ করেননি।
ডিসেম্বর, ২০০৯ সালে দীর্ঘদিন যাবৎ আঘাতপ্রাপ্তির কারণে টেস্ট ক্রিকেট থেকে অবসর গ্রহণের কথা ঘোষণা করেন। তবে তিনি সীমিত ওভারে অংশগ্রহণের কথা জানান। ১৮ টেস্টে ২২.০৯ রান গড়ে ও ৩৮.৭ স্ট্রাইক রেটে তিনি ৮৭ উইকেট লাভ করেন। ১৪ মে, ২০১০ তারিখ টুয়েন্টি২০ আন্তর্জাতিক ক্রিকেট থেকে আকস্মিকভাবে অবসরের ঘোষণা দেন। এর প্রধান কারণ ছিল ২০১০ সালের আইসিসি বিশ্ব টুয়েন্টি২০ প্রতিযোগিতার সেমি-ফাইনালে নিউজিল্যান্ড দল উন্নীত হতে পারেনি।
২০১০ সালে ঘরোয়া ক্রিকেটের এইচআরভি ও চ্যাম্পিয়ন্স লীগে সেন্ট্রাল স্ট্যাগস দলের সহকারী কোচের দায়িত্ব পালন করেন। অক্টোবর, ২০১২ সাল থেকে তাকে নিউজিল্যান্ড জাতীয় ক্রিকেট দলের বোলিং কোচের দায়িত্ব দেয়া হয়। কিন্তু, ২০১৫ সালের ক্রিকেট বিশ্বকাপের ফাইনালে নিউজিল্যান্ড দল খেললেও এ পদ থেকে ইস্তফা দেন তিনি। এ তিন বছরে ট্রেন্ট বোল্ট ও টিম সাউদি’র ন্যায় বোলার তৈরির ক্ষেত্রে তার অবদান প্রশংসনীয়। ২০১৫ সালে মুম্বাই ইন্ডিয়ান্সের বোলিং কোচ হিসেবে যোগ দিয়েছেন তিনি।
ড্যানিয়েল ভেট্টোরিসহ তাকে সর্বকালের সেরা নিউজিল্যান্ড ক্রিকেট একাদশে অন্তর্ভুক্ত করা হয়।
২০১১-১২ উয়েফা চ্যাম্পিয়ন্স লিগ গ্রুপ পর্যায়

এই নিবন্ধটি ২০১১-১২ এর উয়েফা চ্যাম্পিয়ন্স লিগ গ্রুপ পর্যায়ের সম্পূর্ণ বর্ণনা দেয়।
<div id="TH"/> খেতাব জয়ী।
<div id="CR"/> কোয়ালিফায়েড
<div id="LR"/> কোয়ালিফায়েড
শিবকুমার শর্মা

শিবকুমার শর্মা (১৩ জানুয়ারি ১৯৩৮ - ১০ মে ২০২২) ছিলেন একজন ভারতীয় সন্তুর বাদক। শিবকুমার শর্মার অভাবনীয় প্রতিভার জন্য তাকে পণ্ডিত আখ্যা দেওয়া হয়। সন্তুর হল ভারতের জম্মু ও কাশ্মীর অঞ্চলের একটি জনপ্রিয় বাদ্যযন্ত্র।
শিবকুমার শর্মা ১৯৩৮ সালের ১৩ জানুয়ারি ভারতের জম্মুতে একটি সম্ভ্রান্ত সঙ্গীতজ্ঞ পরিবারে জন্মগ্রহণ করেন। তার বাবা উমা দত্ত শর্মা ছিলেন একজন প্রথিতযশা সংগীতশিল্পী। মাত্র পাঁচ বছর বয়স থেকেই শিবকুমার শর্মা তার বাবার কাছ থেকে সংগীত ও তবলার উপর প্রশিক্ষণ নেওয়া শুরু করেন। উমা দত্ত শর্মা সন্তুর নিয়ে অনেক গবেষণা করেন এবং সিদ্ধান্ত নেন যে তার ছেলেকে তিনি ভারতীয় শাস্ত্রীয় সংগীতের সন্তুর বাদক হিসেবে গড়ে তুলবেন। এই চিন্তা থেকে শিবকুমার শর্মাকে তের বছর বয়স থেকেই সন্তুরের উপর প্রশিক্ষণ দেওয়া শুরু করেন। ১৯৫৫ সালে বম্বেতে শিবকুমার শর্মা জীবনে প্রথম বারের মত জনসম্মুখে সনুর বাজান।
ধুম ২

ধুম ২ (, ইংরেজি: Dhoom 2, এছাড়াও সংক্ষিপ্ত হিসাবে পরিচিত ডি:২, ডি২ এবং ধুম ২: ব্যাক ইন এ্যকশন) যশ রাজ ফিল্মসের ব্যানারে সঞ্জয় গাধবি কর্তৃক পরিচালিত, আদিত্য চোপড়া এবং যশ চোপড়া প্রযোজিত ২০০৬ সালের বলিউড অ্যাকশন চলচ্চিত্র।
মাদার ডেয়ারি

মাদার ডেয়ারি ১৯৭৪ সালে প্রতিষ্ঠিত একটি পুরোপুরি নিজস্ব সহায়ক কোম্পানি, যা দুধ, দুগ্ধজাত পণ্য এবং অন্যান্য ভোজ্য পণ্য তৈরি, বাজারজাত এবং বিক্রি করে। এটি ন্যাশনাল ডেয়ারি ডেভেলপমেন্ট বোর্ড (এনডিডিবি) এর অধীনে রয়েছে। 
মাদার ডেয়ারির পণ্যগুলো নিচে উল্লিখিত হল:
মেঘলা চিতা

মেঘলা চিতা (, বৈজ্ঞানিক নাম: "নিওফেলিস নেবুলোসা") বা লাম চিতা, যা ফুলেশ্বরী বাঘ বা গেছো বাঘ নামেও পরিচিত (বাংলায় সাধারণত গেছো বাঘ নামেই পরিচিত) হল একধরনের বিড়াল জাতীয় প্রাণী যাদের প্রধানত হিমালয়ের পাদদেশে দেখা যায় । এদের প্রধান বিস্তার হল দক্ষিণ-পূর্ব এশিয়া এবং চীনে। আইইউসিএন এদেরকে সংকটাপন্ন ঘোষণা করেছে। এদের সংখ্যা ১০,০০০ এরও কম এবং সমগ্র পৃথিবীতে প্রাপ্তবয়স্ক প্রাণীর সংখ্যা ১,০০০ এরও কম।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
এদেরকে বড় বিড়াল এবং ছোট বিড়ালদের মধ্যে একটি সংযোগ সৃষ্টিকারী প্রজাতি হিসেবে ধরা হয়। 
গেছো বাঘ সারা বিশ্বে বিরল, বিপন্ন ও দুর্লভ একটি প্রাণী। এখনো এদের সম্পর্কে গবেষকরা খুব বেশি একটা জানেন না। এদের লাম চিতা নামটি এসেছে নেপালি নাম লাম চিতোয়া থেকে। গেছো বাঘ নামের কারণ এদের জীবনের অধিকাংশ সময়ই এরা গাছে কাটায়। আর মেঘলা চিতা এসেছে ইংরেজি নাম ক্লাউডেড লেপার্ড এর বাংলা অর্থ থেকে। ইংরেজিতে ক্লাউডেড লেপার্ড নাম হওয়ার কারণ এদের শরীরের বড় বড় মেঘের আকৃতির ছোপ রয়েছে।
গেছো বাঘের পিঠের দিকে জলপাই হলুদের ওপর গাঢ় বাদামী লম্বাটে ও গোলাকার বড় বড় চাকতির মতো রয়েছে। মুখে ও পেটে কালো ছোপ রয়েছে; লেজে কালো ছোপ বা বলয় রয়েছে। এদের পেট সাদাটে। পুরুষ বাঘ স্ত্রী বাঘ অপেক্ষা আকারে বড় হয়। মাথাসহ এদের দেহের দৈর্ঘ্য ৯৫ থেকে ১২০ সেমি এবং লেজ ৭৫-৮৫ সেমি। মোটা ও লম্বা লেজ এদের সহজেই গাছের ডালে হাঁটাচলা ও লাফানোর সময় ভারসাম্য রক্ষায় সাহায্য করে। দেহের তুলনায় এদের মাথা বড়। থাবাগুলোও বড়। কিন্তু পাগুলো খাটো। ওজনে এরা ১৭-২০ কেজি হয়।
গেছো বাঘের অন্যতম বৈশিষ্ট্য হল এদের মুখের উপরের পাটির বিশাল দুটি শ্বদন্ত। দেহের অনুপাতে অন্য কোন বিড়াল প্রজাতির এতো বড় দাঁত নেই!
এদের থাবা বড় হওয়ার ফলে দুই পা দিয়ে এরা গাছে ঝুলে থাকতে পারে যা অন্য কোন বিড়াল প্রজাতি পারে না। নামার সময় মাথা খাড়াভাবে নিচু করে নামতে পারে। এদের
শরীর গাছে চড়া ও বিচরণ করার মতে করেই তৈরি। এরা প্রয়োজনে সাঁতার ও কাটতে পারে। 
গেছো বাঘ খুবই লাজুক ও নিশাচর বৃক্ষবাসী প্রাণী। বড় গাছের ডালে শুয়ে-বসে বিশ্রাম নেয় বলে সাধারণত এদের গেছো বাঘ বলে। এরা গভীর ও ঘন ক্রান্তীয় চিরহরিৎ বনাঞ্চলে থাকতে পছন্দ করে। এরা নিভৃতচারী প্রাণী। মানুষের সান্নিধ্য এরা পছন্দ না করলেও খুব তাড়াতাড়ি পোষ মানে। বুনো বাঘকে কিছু দিন খাঁচায় রাখলেই পোষ মানে। সেই কারণেই অতীতে এতদঞ্চলীয় জমিদার ও রাজারা গেছো বাঘ পুষতেন। আসামের চা বাগান মালিকরাও গেছো বাঘ পুষতেন।
বনে এদের জীবনযাপন সম্পর্কে এখনো অনেক তথ্য পাওয়া যায়নি।
ঘন বনে বিচরণকারী বানর, কাঠবিড়ালি, ইঁদুর, গেছো ইঁদুর, পাখি এদের প্রধান খাদ্য। তবে গাছ থেকে নেমে বুনো শুকর, হরিণ, বুনো ছাগলও শিকার করে। এমনকি পোষা প্রাণীও শিকার করে।পালিত অবস্থায় এরা ১৭ বছর পর্যন্ত বাঁচে। বন্য অবস্থায় ১১-১২ বছর। 
এদের প্রজনন ঋতু অক্টোবর-জানুয়ারি। ৮৫-৯৩ দিন গর্ভধারণের পর স্ত্রী গেছো বাঘ গাছের খোড়ল, গুহা, পাহাড়ি ফাটল এরকম কোন নিরাপদ স্থানে ১-৩টি বাচ্চা দেয়। প্রায় ১০ দিন পর বাচ্চাদের চোখ ফোটে। ৫ সপ্তাহ বয়সে এরা মায়ের সাথে বাইরে ঘুরাঘুরি করে। ১০-১২ মাস বয়স পর্যন্ত এরা মায়ের সাথে থাকে। দুই বছর বয়সে এরা প্রজননক্ষম হয়। 
বাংলাদেশের পার্বত্য চট্টগ্রাম ও সিলেটের ঘন ও দুর্গম পাহাড়ি বনাঞ্চলে এখনো এরা টিকে রয়েছে। কিন্তু সেই সংখ্যা খুবই কম।
সুমাত্রা ও বোর্নিওতে প্রাপ্ত সুন্দা মেঘলা চিতাকে ২০০৬ সাল থেকে জিনগত বৈশিষ্ট্যের জন্য আলাদা প্রজাতি হিসেবে হিসেবে বিবেচনা করা হয়।
রিমা সেন

রিমা সেন (জন্ম: ২৯ অক্টোবর ১৯৮১) হলেন একজন ভারতীয় অভিনেত্রী এবং মডেল।
রিমা ১৯৮১ সালের ২৯ অক্টোবর কলকাতায় বৈদ্যব্রাহ্মণ পরিবারে জন্মগ্রহণ করেন। তিনি কলকাতার সেন্ট টমাস গার্লস স্কুল থেকে মাধ্যমিক জীবন সম্পন্ন করেন। পরবর্তীতে তাদের পরিবারসহ মুম্বাই-এ স্থানান্তরিত হন।
রিমা সেন ২০১২ সালে বিশিষ্ট ব্যবসায়ী শিব করন সিং-এর সাথে বিবাহ বন্ধনে আবদ্ধ হন। এই দম্পতির ২২ ফেব্রুয়ারি ২০১৩ তারিখে একটি ছেলে সন্তান জন্ম লাভ করে।
তিনি ১৯৯৮ সালে "চাঁদনী রাতে" নামের একটি হিন্দি মিউজিক ভিডিওতে অভিনয় করেছিলেন।
মুম্বাই তিনি কয়েকটি বিজ্ঞাপনী প্রচারণায় মাধ্যমে তার মডেলিং কর্মজীবন শুরু করেন। এরপর তিনি একটি তেলুগু ব্লক বাস্টার চলচ্চিত্র চিত্রম-এ অভিনয় করেন। এছাড়াও তিনি তামিল ছবি মিন্নালেতেও সফল হন। তার প্রথম হিন্দি চলচ্চিত্র ছিল হাম হো গায়ে আপকে, যেটি সুপার ফ্লপ হওয়ার কারণে তামিল ছবিতে অভিনয় করার সিদ্ধান্ত নেন।
২০০৬ সালের এপ্রিলে মাদুরাই-এর একটি আদালত সান গ্রুপের মালিকানাধীন তামিল সংবাদপত্র দিনকরন-এ প্রকাশিত একটি আলোকচিত্রের মধ্যে "একটি অশ্লীল পদ্ধতিতে অঙ্গবিন্যাস" এর জন্য রিমা সেন ও শিল্পা শেঠির বিরুদ্ধে জামিন অযোগ্য গ্রেপ্তারি পরোয়ানা জারি করে। প্রতিবেদনে দুই অভিনেত্রীর একই কারণে এর আগে সমন মেনে চলতে ব্যর্থ হয়েছে বলে বিবৃত করা হয় এবং অত:পর পরোয়ানা প্রদান করা হয়।
রিমা (দ্ব্যর্থতা নিরসন)

রিমা একটি প্রদত্ত নাম এবং নিম্নের নামগুলি উল্লেখ করতে পারে:
রিমা এছাড়াও অ প্রথাগত বিল্ডিং নির্মাণ একটি টাইপ উল্লেখ করতে পারে.
রিমা খান

রিমা খান (); (Urdu: ) (জন্ম: ২৭ অক্টোবর ১৯৭১), তার পর্দার নাম রিমা দ্বারা পরিচিত, হলেন একজন পাকিস্তানি ললিউড চলচ্চিত্র অভিনেত্রী।, চলচ্চিত্র পরিচালক এবং চলচ্চিত্র প্রযোজন। তিনি ১৯৯০ সাল থেকে আত্মপ্রকাশ করার পর থেকে ২০০টিরও বেশি চলচ্চিত্রে অভিনয় করেছেন।
রিমা খান লাহোর এর পাকিস্তানে জন্মগ্রহণ করেন। তিনি প্রাথমিকভাবে পাকিস্তানি চলচ্চিত্র পরিচালক জাভেদ ফজিল এর মাধ্যমে ১৯৯০ সালে অভিনয়ের সুযোগ পান এবং তার চলচ্চিত্র বুলান্দিতে প্রধান চরিত্রে অভিনয়ের করেন।
খান ১৯৯০ সালে জাভেদ ফজিল এর বুলান্দি চরিত্রে প্রধান চরিত্রে অভিনয়ের মাধ্যমে তার চলচ্চিত্র কর্মজীবন শুরু করেন।
খান এর প্রথম দিকের ছায়াছবি ঝিরিলে, ইশক, নাগ দেবতা, প্যায়ার হি প্যায়ার, সয়লাব, দিল, আগ, শমা এবং শিবা অন্তর্ভুক্ত করেন।
রিমা খান ভার্জিনিয়ায় ২০১১ সালের ১৬ নভেম্বর আমেরিকান হৃদরোগ বিশেষজ্ঞ সার্জন এস তারিক শাহাবকে বিয়ে করেন।
একজন পরিচালক এবং প্রযোজক কই তুঝ সে কাহান চলচ্চিত্রে তিনি আত্মপ্রকাশ করেন যেটি পাকিস্তানে ও বিশ্বব্যাপি মুক্তি লাভ করেছিল। চলচ্চিত্রটি ২০০৬ সালের লাক্স স্টাইল অ্যাওয়ার্ডস এ সেরা চলচ্চিত্র পুরস্কার জিতে নেয়।
এছাড়াও রিমা খান পরিচালিত লাভ মে ঘুম ২০১১ সালের ৩১ আগস্ট মুক্তিলাভ করে। চলচ্চিত্র ব্যাপকভাবে বাণিজ্যিক সাফল্য এবং সমালোচকদের প্রশংসা কুড়ান। ১০ কোটি বাজেটের এটি ছবিটি ৩২ কোটি টাকা ব্যবসা করে এবং ছবিটিকে সুপার হিট হিসেবে উল্লেখ করা হয়।
স্তাগ-ত্শাং-রাস-পা-ঙ্গাগ-দ্বাং-র্গ্যা-ম্ত্শো

স্তাগ-ত্শাং-রাস-পা-ঙ্গাগ-দ্বাং-র্গ্যা-ম্ত্শো () (১৫৭৪-১৬৫১) একজন বিখ্যাত বৌদ্ধ পরিব্রাজক ছিলেন যিনি সপ্তদশ শতাব্দীর শুরুতে লাদাখে হেমিস বৌদ্ধবিহার সহ বেশ কিছু বৌদ্ধবিহার স্থাপন করেন এবং লাদাখের নামগ্যাল রাজবংশের রাজা সেং-গে-র্নাম-র্গ্যালের প্রথম ধর্মীয় উপদেষ্টার পদ গ্রহণ করে লাদাখে 'ব্রুগ-পা-ব্কা'-ব্র্গ্যুদ ধর্মসম্প্রদায়ের প্রভাব বিস্তার করেন।
স্তাগ-ত্শাং-রাস-পা-ঙ্গাগ-দ্বাং-র্গ্যা-ম্ত্শো ১৫৭৪ খ্রিষ্টাব্দে তিব্বতের র্গ্যাল-র্ত্সে () অঞ্চলে 'খোন পরিবারগোষ্ঠীতে জন্মগ্রহণ করেন। তার পিতা ম্গোন-পো-ত্শে-রিং () ঐ অঞ্চলের শাসনাধিকারিক ছিলেন। জন্মের সময় তার নাম রাখা হয় ত্শে-দ্বাং-ল্হুন-গ্রুব ()। ত্শে-দ্বাং-ল্হুন-গ্রুব কৈশোরে সেনাবাহিনীতে যোগদান করেন। কুড়ি বছর বয়সে তিনি পরিবারকে ত্যাগ করে ধর্মীয় জীবনযাপনের উদ্দেশ্যে লাসা শহরের উদ্দেশ্যে যাত্রা করেন। এই সময় তিনি 'ফ্যোংস-র্গ্যাস () নামক স্থানে যাত্রা করে 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর ল্হা-র্ত্সে-বা-ঙ্গাগ-দ্বাং-ব্জাং-পো () নামক বৌদ্ধভিক্ষুর নিকট দীক্ষালাভ করেন এবং তার নতুন নাম হয় ঙ্গাগ-দ্বাং-র্গ্যা-ম্ত্শো। এর পরবর্তী কয়েক বছর তিনি গোং-দ্কার () ও স্তাগ-লুং () নামক স্থানে শিক্ষালাভ করেন।
ধর্মশিক্ষা শেষ করে ঙ্গাগ-দ্বাং-র্গ্যা-ম্ত্শো মধ্য এশিয়ার বিভিন্ন অঞ্চল ভ্রমণ করেন। তিনি মি-লা-রাস-পা নামক বিখ্যাত তিব্বতী যোগীর স্মৃতিবিজড়িত স্থান, কৈলাশ পর্বত, স্ক্যিদ-রোং (), ছু-বার () প্রভৃতি ব্কা'-ব্র্গ্যুদ ধর্মসম্প্রদায়ের বিভিন্ন তীর্থস্থান ভ্রমণ করেন। এরপর তিনি ল্হা-র্ত্সে-বা-ঙ্গাগ-দ্বাং-ব্জাং-পোর আদেশে 'ফ্রিন-লাস-দ্বাং-ফ্যুগ () নামক এক বৌদ্ধ লামার নিকট সাত বছর অতিবাহিত করেন। এরপর তিনি স্তাগ-ত্শাং () উপত্যকায় সাধনার জন্য যান এবং ছোস-ক্যি-দ্বাং-ফ্যুগ () তাকে স্তাগ-ত্শাং-রাস-পা উপাধি দান করেন। এরপর তিনি চীনের উদ্দেশ্যে কোংপো, ত্সা-বা-স্গাং (), দার-র্ত্সে-ম্দো () হয়ে যাত্রা করে দক্ষিণ সিচুয়ানের পবিত্র এমেই শান পর্বত দর্শন করেন। ১৬১২ খ্রিষ্টাব্দে তিনি তিব্বত ফিরে এলে ল্হা-র্ত্সে-বা-ঙ্গাগ-দ্বাং-ব্জাং-পোর আদেশে লাবচি, ছু-বার, গুজ পেরিয়ে শতদ্রু নদীর তীর ধরে কিন্নর, কাংরা, জলন্ধর হয়ে শ্রীনগর পৌঁছন। কাশ্মীর থেকে দ্রাং-পো-ব্জাং-পো () নামক তার সঙ্গীর সঙ্গে তিনি জাংস্কার যাত্রা করেন এবং সেই স্থানে এক বছর অতিবাহিত করেন। এই সময় জাংস্কারের রাজা ত্শে-রিং-দ্পাল-স্দে () তাদের পৃষ্ঠপোষকতা করেন। এই সময় লাদাখের রাজা 'জাম-দ্ব্যাংস-র্নাম-র্গ্যাল তাকে লাদাখ যাওয়ার আমন্ত্রণ জানিয়ে প্রত্যাখ্যাত হন। এক বছর লাহুল অঞ্চলে কাটিয়ে ১৬১৫ খ্রিষ্টাব্দে তিনি সোয়াট উপত্যকার উদ্দেশ্যে যাত্রা করেন, কিন্তু পথের প্রতিকূলতায় তার সঙ্গীরা পালিয়ে যান এবং তিনি এক দস্যুদলের নিকট বন্দী হয়ে ক্রীতদাস হিসেবে বিক্রি হয়ে যান, কিন্তু সৌভাগ্যবশতঃ এক ব্রাহ্মণ তাকে মুক্ত করেন এবং এক বৌদ্ধ যোগীদলের সঙ্গে পুনরায় যাত্রা করেন। এই সময় তিনি পালনাথ নামক এক যোগীর সঙ্গে সোয়াট উপত্যকা পৌঁছন। এরপর তিনি কাশ্মীর, জাংস্কার, লাদাখ হয়ে ১৬২০ খ্রিষ্টাব্দে তিব্বত ফিরে যান। এইই সময় তিনি গ্ত্সাং-পা রাজবংশের পঞ্চম রাজা ফুন-ত্শোগ্স-র্নাম-র্গ্যাল এবং 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর পঞ্চম প্রধান বা র্গ্যাল-দ্বাং-'ব্রুগ-পা দ্পাগ-ব্সাম-দ্বাং-পোর উপদেশে তার ভ্রমণকাহিনী রচনা করেন। এরপর 
দ্পাগ-ব্সাম-দ্বাং-পোর উপদেশে তিনি পুনরায় পশ্চিমে যাত্রা করেন এবং বাকি জীবন লাদাখের নামগ্যাল রাজবংশের রাজা সেং-গে-র্নাম-র্গ্যালের অধীনে লাদাখে অতিবাহিত করেন। সেং-গে-র্নাম-র্গ্যালের পৃষ্ঠপোষকতায় তিনি হানলে, হেমিস ও চেমরে বৌদ্ধবিহার নির্মাণ করেন।
রিমা লাগু

রিমা লাগু () (২১ জুন, ১৯৫৮ - ১৮ মে, ২০১৭) হলেন একজন ভারতীয় অভিনেত্রী যিনি অনেক মারাঠি ছায়াছবির পাশাপাশি হিন্দি ছবি এবং টেলিভিশন অনুষ্ঠানে কাজ করেছেন। তিনি প্রায় চার দশক ধরে মারাঠি মঞ্চে উপস্থিত হয়ে কাজ করছেন। তিনি মারাঠি ধারাবাহিক "তুজা মজা জামিনা" প্রধান চরিত্রে অভিনয় করেছেন।
রিমা লাগু ১৯৫৮ সালে নয়ন ভাদভাদে নাম নিয়ে জন্মগ্রহণ করেন। তার মা একজন অভিনেত্রী মন্দাকিনী ভদাবদে নামে ছিলেন যিনি মারাঠি মঞ্চে নাটক "লিকুরে উদান্দ জাহালে" এর জন্য সুপরিচিত ছিলেন।
১৯৭০ দশকের অথবা ১৯৮০ এর দশকের মধ্যে, তিনি হিন্দি ও মারাঠি ছবিতে অভিনয় শুরু করেন। তিনি মারাঠি অভিনেতা বিবেক লাগুকে বিয়ে করেন। বিয়ের পর তিনি তার নাম বদলে রিমা লাগু রাখেন। এই দম্পতি কয়েক বছর পরে আলাদা হয়ে যান। তাদের ম্রুসময়ি নামে একটি মেয়ে রয়েছে যিনি মঞ্চ এবং চলচ্চিত্র অভিনয় করে থাকেন।
লাগু মারাঠি শো "মানাছ মুজরা" দেখা গেছে যে অনুষ্ঠানটিতে মারাঠি ব্যক্তিত্বদের সন্মানে করা হয়।
জর্দা (মিষ্টান্ন)

জর্দা ইংরেজি: Zarda হিন্দি: ज़र्दा, Urdu: زردہ‎) এক ধরনের মিষ্টি ভাত। এটি সাধারনত বাংলাদেশ, ভারত ও পাকিস্তানে খাওয়া হয়। বিয়ে বা অন্যান্য উৎসবমুখর অনুষ্ঠানে মূল খাবারের পর জর্দা পরিবেশন করা হয়।
জর্দার প্রধান উপকরণ হল, চাল, ঘি, চিনি, জাফরান বা খাবার রঙ। অনেক সময় মিষ্টি ও মোরব্বাও ব্যবহার করা হয়। পরিবেশনের সময় এর সাথে কাজু বাদাম, পেস্তা বাদাম কিংবা কিশমিশ ও খেজুর দেওয়া হয়। খেজুরের বদলে মোরব্বাও ব্যবহার করা যায়।তামাকজাত দ্রব্যের নামের সাথে মিল থাকলেও এটিতে নিকোটিন ব্যবহার করা হয় না। জর্দা, শব্দটি এসেছে উর্দু ও পার্সী শব্দ ’জরদ’ থেকে। যার অর্থ হলুদ। এর বিশেষ রঙ এর কারণে এর এমন নাম।বর্তমান সময়ে এটিতে কমলা বা লাল রং ব্যাবহার হতে দেখা যায়।
টেন ক্রিকেট

টেন ক্রিকেট (); হল একটি ২৪-ঘণ্টা ক্রিকেট খেলাধুলাভিত্তিক নিবেদিত টেলিভিশন চ্যানেল। চ্যানেলটি ভারতের মালিকানাধীন জী নেটওয়ার্ক এর আওতায় পরিচালিত হয়। টেন ক্রিকেট ২০১০ সালের আগস্টে চালু করা হয়েছিল। ভারতীয় উপমহাদেশ, দক্ষিণ পূর্ব এশিয়া এবং আরব বিশ্ব জুড়ে ৫৫ মিলিয়ন এর উপরে বাড়িতে পৌঁছেছে। টেন ক্রিকেট টেন নেটওয়ার্ক দ্বারা সম্প্রচারিত তিনটি চ্যানেলের মধ্য একটি, অন্যান্যা চ্যানেলগুলো হল টেন গলফ, টেন স্পোর্টস এবং টেন এ্যাকশন। চ্যানেলটি পাকিস্তান, দক্ষিণ আফ্রিকা, বাংলাদেশ, শ্রীলঙ্কা, ওয়েস্ট ইন্ডিজ এবং জিম্বাবুয়েতে অনুষ্ঠিতব্য সকল আন্তর্জাতিক ক্রিকেট স্বত্ত্ব সম্প্রচার করে থাকে।
তাজ টিভি নেটওয়ার্ক নেপাল, ভুটান, বাংলাদেশ, হংকং, সিঙ্গাপুর, ইন্দোনেশিয়া, পাপুয়া নিউগিনি সহ দক্ষিণ পূর্ব এশিয়া এবং আরব বিশ্ব সহ ইন্টেলস্যাট ১০ স্যাটেলাইট লক্ষ্য করে উপমহাদেশের মাধ্যমে তিনটি স্থানীয় বিমস প্রেরণ করা হয়। প্রতিটি আলোকরশ্মি প্রোগ্রামিং, সিডিউলিং, গ্রাফিক্স, সঙ্গীত, বায়ু প্রচার এবং বিপণন শর্তাবলী কাস্টমাইজড করা হয়।
আইসিসি পুরুষ ওডিআই দলের র‍্যাঙ্কিং

আইসিসি ওডিআই চ্যাম্পিয়নশীপ () একটি আন্তর্জাতিক ক্রিকেট প্রতিযোগিতা, যা আন্তর্জাতিক ক্রিকেট কাউন্সিল (আইসিসি) কর্তৃক পরিচালিত হয়। মূলতঃ র‌্যাঙ্কিং পদ্ধতির মাধ্যমে দলগত পর্যায়ে নিয়মিতভাবে একদিনের আন্তর্জাতিক খেলায় অংশগ্রহণের মাধ্যেমে আইসিসি ওডিআই চ্যাম্পিয়নশীপ নির্ধারিত হয়। ১২টি টেস্ট ক্রিকেট খেলুড়ে দেশসহ (বাংলাদেশ, ভারত, পাকিস্তান, শ্রীলঙ্কা, অস্ট্রেলিয়া, ইংল্যান্ড, ওয়েস্ট ইন্ডিজ, জিম্বাবুয়ে, দক্ষিণ আফ্রিকা, নিউজিল্যান্ড, আফগানিস্তান এবং আয়ারল্যান্ড) আইসিসির অন্যান্য সহযোগী সদস্য দেশ এতে অংশ নেয়। প্রতিযোগিতাটির মাধ্যমে সাধারণ র‌্যাঙ্কিং পদ্ধতির ধারণা জন্মানো হয় যাতে নিয়মিত ওডিআই ক্রিকেটের সময় নির্দেশিকা অনুসারে দলগুলো একে-অপরের সাথে আন্তর্জাতিক খেলায় প্রতিদ্বন্দ্বিতা করে নিজেদের শ্রেষ্ঠত্ব প্রদর্শন করতে পারে। তবে নিজ মাঠ বা প্রতিপক্ষের মাঠে খেলার ফলে ওডিআই র‌্যাঙ্কিংয়ে বাড়তি সুবিধা পাওয়া যায় না।
প্রতিটি ওডিআই খেলা শেষে দু’দলই গাণিতিক সূত্রের মাধ্যমে পয়েন্ট অর্জন করে থাকে। প্রতিটি দলের সর্বমোট পয়েন্টকে সর্বমোট খেলা দিয়ে বিভাজন করা হয়, যা ওডিআই ক্রিকেট রেটিং নামে পরিচিত। সকল দলের নাম রেটিং অনুযায়ী সাজানো থাকে যা ছকে তুলে ধরা হয়।
৩০ জুলাই, ২০১৮ তারিখ পর্যন্ত ইংল্যান্ড দল ১২৭ র‌েটিং নিয়ে আইসিসি ওডিআই চ্যাম্পিয়নশীপের শীর্ষস্থানে রয়েছে। পক্ষান্তরে সংযুক্ত আরব আমিরাত ক্রিকেট দল ১৮ রেটিং নিয়ে তালিকার সর্বনিম্ন স্থান দখল করেছে।
চ্যাম্পিয়নশীপ প্রথায় দুই ধরনের র‌্যাঙ্কিং টেবিল প্রচলিত রয়েছে। আইসিসির ১২ পূর্ণাঙ্গ সদস্যভূক্ত টেস্ট খেলুড়ে দেশ স্বয়ংক্রিয়ভাবে প্রধান তালিকায় অন্তর্ভুক্ত থাকে। একদিনের আন্তর্জাতিকে মর্যাদাপ্রাপ্ত সহযোগী ছয় সদস্য দ্বিতীয় তালিকায় অন্তর্ভুক্তি ঘটে। কিন্তু দলগুলো নিম্নলিখিত শর্তাবলী পূরণ করে প্রধান তালিকায় অন্তর্ভুক্ত হতে পারে। যদি -
নেদারল্যান্ডস দল ২০১০ সালে বাংলাদেশ দলকে পরাজিত করে এ যোগ্যতা অর্জন করে।স্কটল্যান্ড জিম্বাবুয়ে ও পাকিস্তানকে হারিয়ে যোগ্যতা অর্জন করে।সংযুক্ত আরব আমিরাত ২০১৮ আইসিসি বিশ্বকাপ বাছাইপর্বে জিম্বাবুয়েকে হারিয়ে মূল তালিকায় প্রবেশ করে।
টেন এ্যাকশন

টেন এ্যাকশন (); (পূর্বে হিসাবে পরিচিত জি স্পোর্টস এবং তারপর টেন এ্যাকশণ+) হল দক্ষিণ এশিয়ায় একটি ২৪-ঘণ্টার খেলাধুলাভিত্তিক টেলিভিশন চ্যানেল। চ্যানেলটি এসেল গ্রুপের অংশ যা তাজ টেলিভিসন ভারতের জী ইন্টারটেইন্টমেন্ট ইন্টারপ্রাইজের মালিকানাধীন। টেন এ্যাকশন হল টেন স্পোর্টস এবং টেন ক্রিকেট চ্যানেলের পরে নেটওয়ার্কটির দ্বারা চালুকৃত তৃতীয় চ্যানেল।
চ্যানেলটি ২০১০ সালের সেপ্টেম্বরে জি স্পোর্টস থেকে বদলে টেন এ্যাকশন নামকরণ করা হয়। চ্যানেলে একচেটিয়াভাবে, উয়েফা চ্যাম্পিয়নস লীগ, ইউরোপ লীগ, স্কটিশ প্রিমিয়ার লিগ, সিরিই এ এবং দক্ষিণ এশিয়া, যদিও লা লিগা প্রত্যাবর্তিত হয়েছিল ২০১২-১৩ সিজনের অগ্রে ইএসপিএন-স্টার অধীনে।
অস্ট্রেলীয় পেলিকান (গগণবেড়)

অস্ট্রেলীয় পেলিকান ("Pelecanus conspicillatus") হলো একটি বৃহৎ জলের পাখি, এরা পেলিকান পরিবারের অন্তর্ভুক্ত। এদেরকে অস্ট্রেলিয়া, নিউ গিনি এবং ফিজির উপকূলবর্তী অঞ্চলে দেখতে পাওয়া যায়। এছাড়াও ইন্দোনেশিয়া এবং নিউজিল্যান্ডের কিছু কিছু অঞ্চলেও এদের দেখা মেলে। এদের গায়ের রঙ হয় সাদা রঙের এবং এদের পাখনার রঙ হয় কালো এবং এদের ঠোঁট গোলাপী রঙের হয়। এদের ঠোঁটকে পাখিদের মধ্যে সবথেকে দীর্ঘ ঠোঁট বলে মানা হয়। এদের প্রধান খাদ্য হলো মাছ, যদিও এরা সুযোগ পেলে অন্য পাখিও সাবাড় করে দেয়।
টেন গলফ

টেন গলফ (); হল তাজ নেটওয়ার্ক কর্তৃক ২৪ ঘণ্টার একটি গলফ চ্যানেল। এই ভারতের প্রথম ২৪ ঘণ্টা উত্সর্গীকৃত গলফ টিভি চ্যানেল। ভারতে এই চ্যানেলে আনুমানিক দর্শক সংখ্যা ৬-৭ মিলিয়ন।
যার ফলে তাজ নেটওয়ার্ক এর এখন ৫টি চ্যানেল নির্মাণ হয়েছে। চ্যানেলগুলো হল যথাক্রমে টেন এ্যাকশন, টেন ক্রিকেট, টেন স্পোর্টস, টেন এইচডি এবং টেন গলফ।
টেন গলফ ইউরোপিয়ান ট্যুর প্রচারের অধিকার আছে; এশিয়ান ট্যুর; রাউডার কাপ; এলপিজিএ ভ্রমণ; রয়েল ট্রফি; ৯৫তম মার্কিন পিজিএ চ্যাম্পিয়নশিপ; ৭৪তম সিনিয়র পিজিএ চ্যাম্পিয়নশিপ এবং ভারতের পেশাগত গল্ফ ভ্রমণ ও লেডিজ ইউরোপীয় ট্যুর অধিকার রয়েছে।
আয়তন অনুসারে পৃথিবীর সমস্ত দ্বীপপুঞ্জের তালিকা

আয়তন অনুসারে দ্বীপের তালিকাটিতে পৃথিবীর সমস্ত দ্বীপের তালিকা আছে যেগুলির আয়তন ২,৫০০ বর্গকিলোমিটারের (৯৭০ বর্গমাইল) বেশি, এবং অন্যান্য আরোও দ্বীপ যাদের আয়তন ৫০০ বর্গকিলোমেটারের (১৯৩ বর্গমাইল) বেশি। এখানে এগুলো ছোটো থেকে বড় অনুযায়ী সাজানো রয়েছে। তুলনা করবার জন্য মহাদেশগুলোও দেখানো হয়েছে।
যদিও নিচে উল্লিখিত মহাদ্বীপীয় স্থলভূমিগুলো সাধারণত দ্বীপ নামে পরিচিত নয়।
পূজা ভাট

পূজা ভাট (জন্ম ১২ ফেব্রুয়ারি ১৯৭২) একজন ভারতীয় চলচ্চিত্র অভিনেত্রী, কণ্ঠস্বর অভিনেত্রী, মডেল, প্রযোজক এবং পরিচালক। তিনি একাধিক পুরস্কার অর্জন করেছেন, তন্মধ্যে রয়েছে দুটি জাতীয় চলচ্চিত্র পুরস্কার ও একটি ফিল্মফেয়ার পুরস্কার।
ভাট পরিবারে জন্মগ্রহণকারী পূজা ভারতীয় চলচ্চিত্রনির্মাতা মহেশ ভাট এবং কিরণ ভাটের কন্যা। ১৯৮৯ সালে পিতা মহেশ ভাটের "ড্যাডি" টেলিভিশন চলচ্চিত্রে পূজা চরিত্রে উপস্থিতির মাধ্যমে অভিনয়ে তার আত্মপ্রকাশ ঘটে। এই কাজের জন্য তিনি লাক্স বর্ষসেরা নতুন মুখ বিভাগে ফিল্মফেয়ার পুরস্কার অর্জন করেন। পরবর্তীকালে আমির খানের বিপরীতে মহেশ ভাট পরিচালিত প্রণয়ধর্মী "দিল হ্যায় কে মানতা নেহি" (১৯৯১) চলচ্চিত্রের মাধ্যমে নিয়মিত অভিনয় শুরু করেন তিনি। তিনি মহেশ ভাটের বেশকয়েকটি চলচ্চিত্রে অভিনয়ের মাধ্যমে অভিনেত্রী হিসাবে বলিউড চলচ্চিত্র শিল্পে নিজেকে প্রতিষ্ঠিত করেছেন। যার মধ্যে ১৯৯৯ সালে, "জখম" চলচ্চিত্রে দেসাই চরিত্রে অভিনয়ের জন্য তিনি শ্রেষ্ঠ অভিনেত্রী বিভাগে বাংলা চলচ্চিত্র সাংবাদিক সমিতি পুরস্কার পুুরস্কার লাভ করেন।
পূজা মহেষ ভাট ১৯৭২ সালের ১২ ফেব্রুয়ারি ভারতের বম্বেতে (বর্তমানে মুম্বই) জন্মগ্রহণ করেন। তার বাবা ভারতীয় চলচ্চিত্র পরিচালক মহেশ ভাট এবং মা কিরণ ভাট। বাবার দিক থেকে ভাট মূলত গুজরাতি এবং মায়ের দিক থেকে তিনি ব্রিটিশ, স্কটিশ, আর্মেনিয় ও বার্মি বংশদ্ভূত। তিনি অভিনেত্রী সোনি রাজদানের সৎ কন্যা। তার ডাকনাম ভূত। ভারতীয় পরিচালক নানাভাই ভাট তার পিতামহ। তার ভাই চলচ্চিত্র অভিনেতা রাহুল ভাট। ভারতীয় লেখক শাহীন (জন্ম ১৯৮৮), এবং চলচ্চিত্র অভিনেত্রী আলিয়া ভাট তার সৎবোন। অভিনেতা ইমরান হাশমী ও চলচ্চিত্র পরিচালক মোহিত সুরি তার চাচাতো ভাই এবং প্রযোজক মুকেশ ভাট তার চাচা।
পূজা ভাটের টেলিভিশন পর্দায় অভিনয়ের সূচনা ঘটে সতেরো বছর বয়সে, ১৯৯৯ সালে মহেশ ভাট পরিচালিত নাট্যধর্মী "ড্যাডি" চলচ্চিত্রে পূজা চরিত্রে অভিনয়ের মাধ্যমে। এই চলচ্চিত্রে তিনি অনুপম খের অভিনীত এক মাতাল পিতার সাথে বিচ্ছিন্ন সম্পর্কের আত্ম-সন্ধানকারী কিশোরীর চরিত্রে অভিনয় করেছিলেন। চলচ্চিত্রটি বক্স অফিসে সাফল্য অর্জন করতে ব্যর্থ হলেও, ভাট ৩৬তম ফিল্মফেয়ার পুরস্কার অনুষ্ঠানে লাক্স বর্ষসেরা নতুন মুখ বিভাগে ফিল্মফেয়ার পুরস্কার অর্জন করেন।
১৯৯১ সালে রূপালি পর্দার ভাটের আত্মপ্রকাশ ঘটে তার মিউজিকাল হিট মহেশ ভাট পরিচালিত "দিল হ্যায় কে মানতা নেহি" চলচ্চিত্রের মাধ্যমে, যেট ছিল ফ্রাংক কাপরা। পরিচালিত অস্কারজয়ী ১৯৩৪ সালের মার্কিন প্রণয়ধর্মী হাস্যরস "ইট হ্যাপেন্ড ওয়ান নাইট" চলচ্চিত্রের পুননির্মাণ।
ইউসুফ এস্টেস

ইউসুফ এস্টেস একজন আমেরিকান মুসলিম যাজক যিনি ১৯৯১ সালে খ্রিস্টধর্ম থেকে ইসলাম ধর্মে ধর্মান্তরিত হয়েছেন। তিনি ১৯৯০ সাল থেকে "যুক্তরাষ্ট্র কারা ব্যুরো" নামক প্রতিষ্ঠানের যাজক ছিলেন। তিনি ২০০০ সালের সেপ্টেম্বর জাতিসংঘে অনুষ্ঠিত জাতিসংঘের বিশ্ব শান্তি সম্মেলনে ধর্মীয় নেতাদের মধ্যে মুসলিমদের প্রতিনিধি ছিলেন।
ইউসুফ এস্টেস ওহাইওতে জন্মগ্রহণ করেন এবং টেক্সাসের হিডস্টনে একটি এংলো প্রাচীন ইংরেজি ভাষী প্রোটেস্ট্যান্ট পরিবারে বেড়ে ওঠেছিলেন। ১৯৯১ সালে মোহাম্মেদ নামের এক মিশরীয় মুসলিমের সাথে পরিচিত হয়ে তিনি ইসলাম ধর্মে ধর্মান্তরিত হন।
২০০৪ সাল থেকে ইউসুফ এস্টেস ইসলাম চ্যানেল এবং পিস টিভিতে নিয়মিত বিভিন্ন অনুষ্ঠানে উপস্থিত হন। এছাড়াও হুদা টিভিতেও তিনি বক্তব্য রাখেন যেটি সাপ্তাহিক ২৪ ঘণ্টা বিভিন্ন ইসলামিক অনুষ্ঠানসহ সার্বক্ষণিক বিনামূল্যে সারা বিশ্বব্যাপী বিভিন্ন দেশে স্যাটেলাইট ও ইন্টারনেটে সম্প্রচারিত হয়। তিনি নিজ উদ্যোগে গাইড আস টিভি নামের একটি টিভি চ্যানেল প্রতিষ্ঠা করেন যেটি হল আমেরিকার প্রথম চব্বিশ ঘণ্টা প্রচারিত ইসলামিক টিভি চ্যানেল।
চেন্নাই সুপার কিংস

চেন্নাই সুপার কিংস () (CSK নামেও পরিচিত) হল একটি ক্রিকেট দল যা প্রধানত খেলে ইন্ডিয়ান প্রিমিয়ার লিগে খেলে এবং এই দলটি প্রধানত চেন্নাই, তামিলনাড়ুর দল। এই দলটি প্রথম তৈরি হয়েছিল ২০০৮ সালে, যে দলের অধিনায়ক হল মহেন্দ্র সিং ধোনি এবং কোচ হল স্টিফেন ফ্লেমিং, যিনি একজন প্রাক্তন নিউজিল্যান্ডের খেলোয়াড়। এই দলের ঘরের মাঠ হল এম. এ. চিদম্বরম স্টেডিয়াম যা চেন্নাইয়ের চিপকে অবস্থিত।
চেন্নাই সুপার কিংস ইন্ডিয়ান প্রিমিয়ার লিগের সবচেয়ে সফল দল যারা তিনবার আই পি এল খেতাব জিতেছে এবং প্রত্যেক বছর এই দলটি প্লে-অফে পৌঁছায়। ২০১৫ সালের আই পি এল ৮ এ তাদের কাছে তাদের জয়ের ধারা বজায় রাখবার সুযোগ ছিল কিন্তু ২০১৫ সালের আই পি এলে তারা রানার্স হয়। তারাই হল প্রথম কোন ভারতীয় দল যারা চ্যাম্পিয়ন্স লিগ টোয়েন্টি-২০ জিতেছিল। এই দলের হয়ে সর্বাধিক রান করেছেন তিন জন খেলোয়াড় এবং তারা হলেন মহেন্দ্র সিং ধোনি, সুরেশ রায়না এবং মাইকেল হাসি, এবং সর্বাধিক উইকেট নিয়েছেন আলবি মরকেল, রবিচন্দ্রন অশ্বিন, ডোয়েন ব্র্যাভো। ২০১২ সালে চেন্নাই সুপার কিংসের ব্র্যান্ড মূল্য ছিল মার্কিন ডলার ৭৫.১৩ মিলিয়ন, যা তাদেরকে আই পি এলের সবচেয়ে মুল্যবান দল করে তোলে।
২০০৮ এর নিলামে ধোনিকে কেনে চেন্নাই। এবং সেটাই দলের সাফল্যের এখনো অব্দি বৃহৎ চাবিকাঠি। রাজস্থানের সাথে ২টি গ্রুপ ও ফাইনাল ম্যাচ হারলেও রায়না - ধোনির ব্যাটিংয়ে ও ২৭ বর্ষীয় আলবি মরকেল - মানপ্রীত গনির বোলিংয়ে টুর্নামেন্টে রানার্স আপ হয়।
ব্যাঙ্গালোরের সাথে ২টি গ্রুপ হারলেও ৩৮ বর্ষীয় ম্যাথু হেইডেন - রায়নার ব্যাটিংয়ে ও ৩৭ বর্ষীয় মুত্তিয়া মুরালিধরন - জাকাতি - বালাজি - আলবি মরকেল-এর বোলিংয়ে টুর্নামেন্টে সেমিফাইনালিস্ট হয়।
ডেকানের সাথে ২টি গ্রুপ হারলেও রায়না - মুরলি বিজয়-এর ব্যাটিংয়ে ও ৩৮ বর্ষীয় মুত্তিয়া মুরালিধরন - জাকাতি - অশ্বিন -এর বোলিংয়ে টুর্নামেন্টে চ্যাম্পিয়ন হয়।
৩৬ বর্ষীয় মাইকেল হাসি - রায়না-র ব্যাটিংয়ে ও রবিচন্দ্রন অশ্বিন - ডগ বলিঙ্গার-এর বোলিংয়ে টুর্নামেন্টে চ্যাম্পিয়ন হয়।
কলকাতা , মুম্বই ও পাঞ্জাবের সাথে ২টি গ্রুপ হারলেও রায়না - ফাফ দু প্লেসিস-র ব্যাটিংয়ে ও ডোয়েন ব্র্যাভো - রবিচন্দ্রন অশ্বিন - বেন হিলফেনহস-এর বোলিংয়ে টুর্নামেন্টে রানার্সআপ হয়।
মুম্বইয়ের সাথে ২টি গ্রুপ ও ফাইনাল ম্যাচ হারলেও ৩৮ বর্ষীয় মাইকেল হাসি - রায়না-র ব্যাটিংয়ে ও ডোয়েন ব্র্যাভো - মোহিত শর্মা-এর বোলিংয়ে টুর্নামেন্টে রানার্সআপ হয়।
মুম্বইয়ের সাথে ২টি গ্রুপ ও কোয়ালিফায়ার ম্যাচ হারলেও ডোয়াইন স্মিথ - রায়না-র ব্যাটিংয়ে ও মোহিত শর্মা - রবীন্দ্র জাদেজা-এর বোলিংয়ে টুর্নামেন্টে ৩য় হয়।
মুম্বইয়ের সাথে ১টি গ্রুপ , কোয়ালিফায়ার ও ফাইনাল ম্যাচ হারলেও ব্রেন্ডন ম্যাককুলাম - ডোয়াইন স্মিথ-র ব্যাটিংয়ে ও ডোয়েন ব্র্যাভো - ৩৬ বর্ষীয় আশীষ নেহরা-এর বোলিংয়ে টুর্নামেন্টে রানার্সআপ হয়।
আম্বতি রায়ডু - ৩৬ বর্ষীয় শেন ওয়াটসন-র ব্যাটিংয়ে ও শার্দুল ঠাকুর - ডোয়েন ব্র্যাভো-এর বোলিংয়ে টুর্নামেন্টে চ্যাম্পিয়ন্স হয়।
মারাত্মক খেলায় মাত্র ১ রানের জন্য পরাজিত হয় মহেন্দ্র সিং ধোনির দল চেন্নাই সুপার কিংস । গোটা টুর্নামেন্ট এ ভালো খেলেই ফাইনাল এ উঠে এ দল। ফাইনাল এ মুম্বই ইন্ডিয়ান্স জয়ী হয়।
আইপিএল এর ইতিহাস এ প্রথম বার চেন্নাই কোয়ালিফাই করতে পারে নি। এবং ৩ ম্যাচ বাকি থাকতেই টুর্নামেন্ট থেকে বাতিল হয়ে যায়। মহেন্দ্র সিং ধোনির অফ ফর্ম এবং আইপিএল এর ম্যাচ গুলো করোনাভাইরাস এর কারণে সংযুক্ত আরব আমিরাত এ হওয়া এর মূল কারন হিসাবে মনে করেন ক্রিকেটীয় বিশেষজ্ঞরা।
৪র্থ বার চ্যাম্পিয়ন হয়।
<nowiki>*</nowiki> - মহা নিলাম হয়েছে
<nowiki>**</nowiki> - মহা নিলামে দলে ধরে রাখা হয়
টারান্টুলা (মাকড়শা)

টারান্টুলা মাকড়শা পরিবারের মধ্যে একটি বড় দল গঠন করে। এটি একটি আট পা ওয়ালা অ্যারাকনিডা শ্রেণীর সন্ধিপদ প্রাণী। এদের গা হয় লোমশ এবং এরা আয়তনে খুব বড় হয়। এদের সর্বমোট ৯০০ এর অধিক প্রজাতি অনুসন্ধান করা গেছে। সব টারান্টুলাই মানুষের ক্ষতি করে না বা এরা প্রাণঘাতী নয়।
অন্যান্য আর্থ্রোপোডের মতন টারান্টুলাও হল একটি অমেরুদণ্ডী প্রাণী যার একটি বহিঃকঙ্কাল, একটি বিখন্ডিত দেহ, এবং সংযুক্ত উপাঙ্গ রয়েছে। অন্যান্য আরচিন্ডের মতোন টারান্টুলার দেহ দুটো ভাগে বিভক্ত। একটি হল সেফালোথোরাক্স এবং আরেকটি হল ওপিসথোসোমা।
এই মাকড়শাটি টারান্টুলা হল "Lycosa tarantula" প্রজাতির অন্তর্ভুক্ত এবং যা প্রধানত উলফ মাকড়শা প্রজাতি যারা ভূমধ্যসাগরীয় ইউরোপের বিভিন্ন অঞ্চলে থাকে বা বসবাস করে।
বিশ্ব দাবা চ্যাম্পিয়নশিপ

বিশ্ব দাবা চ্যাম্পিয়নশীপ দাবায় বিশ্বচ্যাম্পিয়ন নির্ধারক টুর্নামেন্ট। বর্তমান বিশ্বচ্যাম্পিয়ন ভারতের গুকেশ ডোম্মারাজু, তিনি বিশ্ব দাবা চ্যাম্পিয়নশীপ ২০২৪ এ তখনকার চ্যাম্পিয়ন চীনের ডিং লিরেনকে পরাজিত করে চ্যাম্পিয়ন হন।
আনুষ্ঠানিকভাবে ১৮৮৬ সালে রাশিয়ার উইলহেম স্তেইনিতশ এবং যুক্তরাষ্ট্রের ইয়োহান জুকারটর্টের খেলার মধ্য দিয়ে এটি শুরু হয়। ১৮৮৬ সাল থেকে ১৯৪৬ সাল পর্যন্ত নির্ধারিত বাজি এবং পূর্বের চ্যাম্পিয়নের সাথে দ্বিপাক্ষিক প্রতিযোগিতার মাধ্যমে বিশ্বচ্যাম্পিয়ন নির্ধারণ করা হত। ১৯৪৮ থেকে ১৯৯৩ সাল পর্যন্ত এটি ফিদের অধীনে পরিচালিত ও নিয়ন্ত্রিত হয়। ১৯৯৩ সালে তখনকার চ্যাম্পিয়ন (গ্যারি কাসপারভ) ফিদে থেকে বের হয়ে আসেন। এরপর ফিদের প্রতিদ্বন্দ্বী সংস্থা পেশাদারি দাবা সমিতি গঠিত হয়। ২০০৬ সালে সংস্থা দুটি একত্রিত হয়ে যায়।
স্পিটিং মাকড়শা

স্পিটিং মাকড়শা স্কাইটোডিডি পরিবারের অন্তর্ভুক্ত। এরা বিভিন্ন ধরনের হয় এবং এরা সবাই স্কাইটোডিডি পরিবারের মধ্যেই অন্তর্ভুক্ত। ১৫০ এরও বেশি স্কাইটোডিডি প্রজাতিকে সারা পৃথিবী জুড়ে খুজে পাওয়া গেছে এখনও অবধি। এর মানে এটাই দাঁড়ায় যে এরা কিছুটা সিসারিডি প্রজাতির অন্তর্ভুক্ত যাদের মধ্যে পড়ে রিক্লস মাকড়শা নামে মাকড়শাটি।
স্কাইটোডিডি তাদের শিকার ধরে তাদের থুতু ছেটানোর মাধ্যমে। এরা যে বস্তুর ওপর থুতু ছেটায় সেটা কিছুক্ষণ পরে জমাট বেঁধে যায়, এবং এদের থুতুতে বিষ থাকে যে বিষের দ্বারা ওই শিকার হত হয়। আশ্চর্য ভাবে এদের বিষগ্রন্থি একাধারে যেমন বিষ বহন করে তেমনি স্পাইডার সিল্কও ধারণ করে। এই বিষ-সম্পৃক্ত রেশম যে শুধুমাত্র শিকারকে নিশ্চল করে দেয় তা নয়, এই বিষের দ্বারা এরা হতও হয়। উচ্চ গতির চলমান ছবিতে দেখা গেছে যে এই মাকড়শা একদিক থেকে থেকে আরেকদিকে আন্দোলিত হয় থুতু ছিটাবার সময় এবং তারা এঁকেবেঁকে Z প্যাটার্নে শিকার ধরে। এই মাকড়শারা প্রধানত ১০ মিলি মিটার দূর থেকে শিকার ধরে এবং ১/৭০০ সেকেন্ডে শিকারের ওপর হামলা করে। শিকারকে ধরার পরে এই মাকড়শারা বিষ দিয়ে শিকারকে কামড়ায় এবং এটিকে সাধারণ মাকড়শাদের মতোন গুটিয়ে নেয় নিজেদের কাট্নি - অঙ্গের মাধ্যমে।
জলদস্যু কোড

জলদস্যু কোড হলো জলদস্যুদের মধ্যে চেইন অফ কমান্ড রক্ষা করার জন্য তৈরি একধরনের নিয়মাবলি। সপ্তদশ শতকে এটি প্রথম ব্যবহার করেন পর্তুগীজ জলদস্যু বার্থোলুমিউ পর্তুগীজ। সাধারণত প্রত্যেক জলদস্যু ক্যাপ্টেনেরই নিজস্ব কোড অফ কনডাক্ট বা আর্টিকেল ছিল যাতে দলীয় শৃঙ্খলা, চোরাই পণ্যের ভাগ ও আহত জলদস্যু ক্রুদের ক্ষতিপূরণ সম্পর্কে বিভিন্ন ধরনের নিয়ম-কানুন লিপিবদ্ধ থাকত।
জলদস্যু কোড সম্বন্ধীয় সম্পূর্ণ বা প্রায় সম্পূর্ণ চারটি কোডের সেট এখনো রয়েছে, এগুলো প্রথম প্রকাশ করা হয় ১৭২৪ সালে ক্যাপ্টেন চার্লস জনসন লিখিত অ্য জেনারেল হিস্টোরি অফ দ্য পাইরেটস বইয়ে। হেনরি মর্গানের একটি জলদস্যু কোডের আংশিক ১৬৭৮ সালে আলেক্সান্ড্রে জকুয়েমেলিনের দ্য বাক্যানারস অফ আমেরিকা বইয়ে রয়েছে। অনেক জলদস্যুরই নিজস্ব আর্টিকেল ছিল বলে জানা যায়। মাত্র কয়েকটি কোডই উদ্ধার করা হয়েছে কারণ জলদস্যুদের যখন গ্রেফতার করা হত বা তাদের আত্মসমর্পণের সময় তাদের নিজেদের বিরুদ্ধে যেন পরবর্তীকালে বিচারের সময় কোডগুলো প্রমাণ হিসেবে উপস্থাপণ না করা যায় সে জন্য নথিপত্রগুলো জলদস্যুরা পুড়িয়ে ফেলতেন।
বার্থোলুমিউ পর্তুগিজ

বার্থোলুমিউ পর্তুগিজ (১৬২৩–১৬৭০) ছিলেন একজন পর্তুগিজ বুম্বেটে জলদস্যু যিনি ১৬৬০-এর দশকের শেষ দিকে স্প্যানীয় জাহাজ আক্রমণ করতেন; এছাড়াও তিনি জলদস্যুদের জন্য নিয়ম-কানুন সম্পর্কিত জলদস্যু কোড-এর প্রথমদিককার একজন সৃষ্টিকর্তা। পরবর্তীতে অষ্টাদশ শতাব্দিতে বিখ্যাত জলদস্যু যেমন, জন ফিলিপস, এডওয়ার্ড লু ও বার্থোলুমিউ রবার্টসসহ অনেকেই এই কোড অফ কন্ডাক্ট অনুসরণ করেছেন।
১৬৬০-এর দশকে আরো অনেক জলদস্যুদের মত তিনিও ক্যারিবীয় অঞ্চলে আগমন করেন ও তিনি ১৬৬৬ থেকে ১৬৬৯ পর্যন্ত সক্রিয় ছিলেন। পরবর্তীতে কিউবা উপকূলে তিনি তার জাহাজের চারটি বন্দুক ও ত্রিশজন ক্রুকে সাথে নিয়ে একটি বড় স্প্যানীয় জাহাজ আটক করেন; এখানে দুটি বন্দুকযুদ্ধে তার অর্ধেকেরও বেশি ক্রু মৃত্যুবরণ করে বা আহত হয়। ১২০,০০০ পাউন্ডের কোকো মটরশুটির কার্গো নিয়ে পর্তুগিজ জ্যামাইকার উদ্দেশ্যে যাত্রা করেন; যাইহোক শক্তিশালী বাতাস প্রবাহের জন্য তারা পোর্ট রয়ালে ফিরে আসতে ব্যার্থ হন।
তাদের জাহাজ কেপ সান অ্যান্তোনিওতে পৌঁছার পর তিনটি স্প্যানীয় যুদ্ধজাহাজ তাদের মালামাল আটক করে। একটি ধ্বংসাত্বক ঝড়ের পর পর্তুগিজ ক্যামপেসির উদ্দেশ্যে যাত্রা করতে বাধ্য হন যেখানে তার পরিচয় নিশ্চিত হয় ও তিনি কর্তৃপক্ষের হাতে গ্রেফতার হন। তাকে একটি স্প্যানীয় জাহজে বন্দি হিসেবে নিয়ে যাওয়ার সময় তিনি চুরি করা একটি চাকু দিয়ে দায়িত্বরত প্রহরীকে আঘাত করে ও পালানোর চেষ্টা করেন। অনুমান করা হয় তিনি সাঁতার জানতেন না বলে ওয়াইনের জার পানিতে ভাসিয়ে তীরে পৌঁছার চেষ্টা করেন।
জঙ্গলের মধ্য দিয়ে ১২০ মাইল ভ্রমণের পর, পতুর্গিজ পূর্ব যাকাতানের এল গল্ফো ত্রিস্তেতে পৌঁছেন ও তাকে পোর্ট রয়ালে নিয়ে যাওয়ার জন্য একটি জাহাজ খুঁজে পান। ক্যামপ্যাসিতে ২০ জন লোক নিয়ে পৌঁছার পর, তিনি যে স্প্যানীয় জাহাজে বন্দি ছিলেন সে জাহাজ আটক করেন ও সমপরিমাণ মালামাল নিয়ে জাহাজ সমুদ্রে ভাসান। জাহাজটি শীঘ্রই কিউবার দক্ষিণ উপকূলের ইজলে অফ পাইন্সে পৌঁছে এবং পথিমধ্যে ভ্রমণের সময় তিনি তার সমস্ত মালামাল হারান। তার বাকী ক্রুদের নিয়ে অন্য একটি যাত্রার উদ্দেশ্যে বের হওয়ার পূর্বে পুনরায় পোর্ট রয়ালে ফিরে আসেন। যাইহোক, এরপর থেকে পতুর্গিজ সম্পর্কে কোন নথি-পত্র খুঁজে পাওয়া যায়নি। "আলেক্সেন্ডার জক্যুয়েমেলিন" তার বাক্যানারস অফ আমেরিকা বইয়ে উল্লেখ করেন, “পতুর্গিজ তার জীবদ্দশায় অনেক স্প্যানীয় জাহাজ আক্রমণ করেছেন কিন্তু তা থেকে তিনি খুব কমই লাভ করতে পেরেছেন; এজন্য আমি তাকে শোচনীয়ভাবে মৃত্যুবরণ করতে দেখেছি।”
মিডল ইস্ট ব্রডকাস্টিং সেন্টার

মিডল ইস্ট ব্রডকাস্টিং সেন্টার(এমবিসি) গ্রুপ (বাংলা: মধ্যপ্রাচ্য সম্প্রচার কেন্দ্র) হল আরব বিশ্বের সর্বপ্রথম বেসরকারি ফ্রি-টু-এয়ার(বিনামূল্যে সম্প্রচারিত) স্যাটেলাইট সম্প্রচার প্রতিষ্ঠান। ১৯৯১ সালে লন্ডন থেকে এর সম্প্রচার কার্যক্রম শুরু হয় এবং পরবর্তীতে ২০০২ সালে দুবাইয়ে এর সদর দপ্তরসমূহে সম্পূর্ণ ব্যবস্থাপনা স্থানান্তরিত হয়। এমবিসি গ্রুপ তথ্য,মিথষ্ক্রিয়া ও বিনোদননির্ভর বহুসংখ্যক চ্যানেল পরিচালনা করে। বর্তমানে এম বি সি গ্রুপের দশটি টেলিভিশন চ্যানেল, দুইটি এফ.এম. রেডিও এবং উন্নতমানের প্রামাণ্যচিত্র ইউনিটসহ একটি নিজস্ব প্রোডাকশন রয়েছে।
আরবি ভাষার পারিবারিক বিনোদন|
২৪-ঘণ্টাব্যাপী ছায়াছবি|
শিশু ও কিশোরদের বিনোদন| 
নব্য আরব মহিলাদের জন্য বিনোদন| 
অ্যাকশন ধারাবাহিক ও বিনোদন| 
ফারসি ভাষায় ডাবিংকৃত ছায়াছবির ২৪ ঘণ্টার চ্যানেল|
আরবি ভাষায় ২৪ ঘণ্টার সংবাদ চ্যানেল|
২৪ ঘণ্টা ভারতীয় অনুষ্ঠানের চ্যানেল|
আরবি গানের চ্যানেল|
২৪ ঘণ্টা আরবি নাটকের চ্যানেল|
ব্সোদ-নাম্স-ছোস-'ফেল

ব্সোদ-নাম্স-ছোস-'ফেল () (১৫৯৫-১৬৫৮) সপ্তদশ শতাব্দীর তিব্বতে একজন প্রভাবশালী ব্যক্তি ছিলেন যিনি সমগ্র তিব্বতে দ্গে-লুগ্স ধর্মসম্প্রদায় ও দলাই লামার শাসন প্রতিষ্ঠার ক্ষেত্রে মুখ্য ভূমিকা পালন করেন।
তিনি চতুর্থ দলাই লামা য়োন-তান-র্গ্যা-ম্ত্শোর প্রধান সহায়ক ছিলেন এবং তার মৃত্যুর পর তিনি পঞ্চম দলাই লামা হিসেবে ঙ্গাগ-দ্বাং-ব্লো-ব্জাং-র্গ্যা-ম্ত্শোকে চিহ্নিত করেন। পঞ্চম দলাই লামার আমলে খোসুত মঙ্গোল নেতা গুশ্রী খান ব্স্তান-স্ক্যোং-দ্বাং-পোর বিরুদ্ধে যুদ্ধযাত্রা করলে পঞ্চম দলাই লামার অনুমতির অপেক্ষা না করে গুশ্রী খানকে সক্রিয় সহযোগিতা করেন। তিনি দ্বুস অঞ্চলে গ্ত্সাং-পা রাজবংশের প্রভাধীন এলাকাগুলিকে বলপূর্বক নিজের অধিকারে আনেন এবং তিনি গুশ্রী খানের সমর্থনে বহু সংখ্যক সৈন্য নিয়ে গ্ত্সাং-পা রাজবংশের রাজধানী শিগাত্সে অবরোধে সামিল হন।। ১৬৪২ খ্রিষ্টাব্দে গ্ত্সাং-পা রাজবংশের পতন হলে তিনি পঞ্চম দলাই লামার রাজপ্রতিনিধি নিযুক্ত হন এবং ১৬৫৮ খ্রিষ্টাব্দ পর্যন্ত আমৃত্যু সেই দায়িত্ব পালন করেন।
মঈনুল হোসেন

শহীদ মঈনুল হোসেন (জন্ম: - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। 
শহীদ মঈনুল হোসেনের পৈতৃক বাড়ি কুমিল্লার বুড়িচং উপজেলার ভারেল্লা ইউনিয়নের কুসুমপুর গ্রামে। তার বাবার নাম কালা মিয়া এবং মায়ের নাম সুফিয়া খাতুন। তার স্ত্রীর নাম সালেহা খাতুন। তাদের এক ছেলে।
পাকিস্তান সেনাবাহিনীতে চাকরি করতেন মঈনুল হোসেন । সে সময়ে তিনি কর্মরত ছিলেন চতুর্থ ইস্টবেঙ্গল রেজিমেন্টে। মুক্তিযুদ্ধ শুরু হলে তিনি তার ইউনিটের সঙ্গে ঝাঁপিয়ে পড়েন যুদ্ধে। প্রতিরোধ যুদ্ধ শেষে ভারতে পুনর্গঠিত হওয়ার পর যুদ্ধ করেন ২ নম্বর সেক্টরের মন্দভাগ সাবসেক্টরে। কয়েকটি গেরিলা যুদ্ধে তিনি অসাধারণ নৈপুণ্য ও বীরত্ব প্রদর্শন করেন। সালদা নদী, বুড়িচং ও কসবায় আকস্মিক আক্রমণ ও অ্যামবুশ করে তিনি পাকিস্তান সেনাবাহিনীর বিপুল ক্ষতি করেন।
১৯৭১ সালের ২০ অক্টোবর রমজান মাস চলছিল। ব্রাহ্মণবাড়িয়া জেলার কসবা উপজেলার কাইয়ুমপুরে মঈনুল হোসেনসহ আটজন মুক্তিযোদ্ধা রাতে আগেভাগে সেহেরি খেয়ে নিলেন। তারপর নিজেদের গোপন শিবির থেকে বেরিয়ে পড়লেন। মুক্তিযোদ্ধাদের নেতৃত্বে ছিলেন মঈনুল হোসেন। তারা পাকিস্তান সেনাবাহিনীর এক প্রতিরক্ষা অবস্থানে মর্টারের সাহায্যে আক্রমণ করবেন। রাতের অন্ধকারে দ্রুত এগিয়ে চললেন সেদিকে। কিন্তু দুর্ভাগ্য, লক্ষ্যস্থলে যাওয়ার আগেই তারা নিজেরাই পাকিস্তানি সেনাদের আক্রমণের মুখে পড়লেন। অতর্কিত প্রচণ্ড মর্টার আক্রমণে থমকে গেল তাদের অগ্রযাত্রা। বিপর্যস্ত তারা। প্রাথমিক হকচকিত অবস্থা কাটিয়ে পাল্টা আক্রমণ করার আগেই পাকিস্তানিদের হাতে ধরা পড়ে গেলেন তিনিসহ দুজন। পাকিস্তানিরা তার চোখের সামনেই দুই সহযোদ্ধাকে গুলি করে হত্যা করল আর তার হাত-পা বেঁধে ফেলল। এরপর তার ওপর শুরু হলো নির্দয় নির্যাতন। নিষ্ঠুর নির্যাতনেও তিনি পাকিস্তানিদের কোনো তথ্য দিলেন না। পরে পাকিস্তানি সেনারা তাকেও হাত-পা বাঁধা অবস্থায় হত্যা করে। এ এইচ এম আবদুল গাফফারের (বীর উত্তম) নির্দেশে তারা সেখানে অপারেশনে গিয়েছিলেন। কিন্তু পাকিস্তান সেনাবাহিনী গুপ্তচরের মাধ্যমে এ খবর আগেই পেয়ে যায় এবং পাল্টা অ্যামবুশ করে। 
গ্রামবাসীদের সহযোগিতায় মঈনুলকে কুল্লাপাথর গ্রামের এক টিলায় অন্যান্য শহীদ মুক্তিযোদ্ধাদের সাথে সমাহিত করা হয়। এই সমাধিস্থল বর্তমানে কুল্লাপাথর শহীদ স্মৃতিসৌধ হিসেবে পরিচিত। তার নামে ঢাকা সেনানিবাস এলাকার শহীদ মঈনুল সড়কের নামকরণ করা হয়।
জুম্লা জেলা

জুম্লা জেলা ( , হচ্ছে নেপালের মধ্য-পশ্চিমাঞ্চল বিকাস ক্ষেত্রের কর্ণালী অঞ্চলের একটি জেলা। জুম্লা হচ্ছে এই জেলার সদরদপ্তর। এই জেলার আয়তন । ২০০১ সালের আদমশুমারি অনুসারে এ জেলার লোকসংখ্যা হচ্ছে ৮৯,৪২৭ জন এবং ২০১১ সালের আদমশুমারি অনুযায়ী এ জেলার লোকসংখ্যা ১০৮,৯২১ জন।
নেপালি ভাষার উৎপত্তি হয়েছে জুম্লার সিঞ্জা থেকে। তাই, নেপালি "খাস ভাষা" এই অঞ্চলের লোকেরা বলে থাকে।
স্যামুয়েল বদ্রি

স্যামুয়েল বদ্রি (জন্ম: ৯ মার্চ, ১৯৮১) বারাকপুরে জন্মগ্রহণকারী ত্রিনিদাদের আন্তর্জাতিক ক্রিকেটার। ওয়েস্ট ইন্ডিজের বর্তমান টুয়েন্টি২০ আন্তর্জাতিক ক্রিকেট দলের অন্যতম সদস্য তিনি। দলে তিনি মূলতঃ ডানহাতে লেগ স্পিন বোলিং করে থাকেন। এছাড়াও দলের প্রয়োজনে ডানহাতে ব্যাটিংও করেন। ঘরোয়া ক্রিকেটে ফেব্রুয়ারি, ২০১১ সাল থেকে ত্রিনিদাদ ও টোবাগো দলের হয়ে খেলছেন।
ফেব্রুয়ারি, ২০০১ সালে প্রথম-শ্রেণীর ক্রিকেটে অভিষেক ঘটে বদ্রি’র। পরবর্তীতে মার্চ, ২০০২ সালে লিস্ট-এ ক্রিকেটে অভিষেক ঘটে তার। কিন্তু দীর্ঘ সময়ের ক্রিকেটে তিনি অংশগ্রহণের যোগ্যতা অর্জন করতে পারেননি। সাম্প্রতিককালে তিনি টুয়েন্টি২০ স্তরের ক্রিকেটে নিজেকে বেশ উপযোগী করে তুলেছেন। সবচেয়ে ইকোনোমি রেটে কম রান প্রদান করায় তিনি রেকর্ড করেছেন।
২০১৩ মৌসুমে ইন্ডিয়ান প্রিমিয়ার লিগে রাজস্থান রয়্যালস দলের সদস্য ছিলেন তিনি। কিন্তু তিনি একটিমাত্র খেলায় অংশগ্রহণ করতে পেরেছিলেন। ২০১৪ সালে চেন্নাই সুপার কিংস দল ৩০ লাখ রুপির বিনিময়ে দল অন্তর্ভুক্ত করে।
২ এপ্রিল, ২০১৪ তারিখে প্রকাশিত রিলায়েন্স আইসিসি প্লেয়ার র‌্যাঙ্কিংয়ের টি২০আই বোলারদের সর্বশেষ তালিকায় বিশ্বের এক নম্বর বোলারের মর্যাদা পান বদ্রি। সতীর্থ খেলোয়াড় সুনীল নারাইনকে পাশ কাটিয়ে তিনি এ সম্মাননা অর্জন করেন। আইসিসি বিশ্ব টুয়েন্টি২০ প্রতিযোগিতা শুরুর পূর্বে তিনি সুনীলের চেয়ে মাত্র এক পয়েন্ট পিছিয়ে ছিলেন। এছাড়াও, ২০১৪ সালের আইসিসি বিশ্ব টুয়েন্টি২০ প্রতিযোগিতায় ৪ খেলায় ওভার প্রতি ৫.৬২ রান দিয়ে ১০ উইকেট দখল করেন। এরফলে তিনি প্রতিযোগিতার তৃতীয় সর্বোচ্চ উইকেট-সংগ্রহকারীর ভূমিকায় রয়েছেন।
হাবিবুর রহমান (বীর উত্তম)

হাবিবুর রহমান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। 
হাবিবুর রহমানের পৈতৃক বাড়ি ব্রাহ্মণবাড়িয়া জেলার সদর উপজেলার মজলিশপুর ইউনিয়নের মৈন্দ গ্রামে। তার বাবার নাম মো. আজিজুর রহমান এবং মায়ের নাম আমেনা খাতুন। তার স্ত্রীর নাম মেহেরুন্নেছা। তাদের তিন ছেলে ও চার মেয়ে।
হাবিবুর রহমান চাকরি করতেন ইপিআরে। ১৯৭১ সালে কর্মরত ছিলেন দিনাজপুর ইপিআর সেক্টর হেডকোয়ার্টারে। মুক্তিযুদ্ধ শুরু হলে ঝাঁপিয়ে পড়েন যুদ্ধে। ছাতক, গোয়াইনঘাটসহ আরও কয়েকটি অপারেশনে তিনি অংশ নেন।